Avis juridique important

|

31983L0635

Οδηγία 83/635/ΕΟΚ του Συμβουλίου της 13ης Δεκεμβρίου 1983 για δεύτερη τροποποίηση της οδηγίας 76/118/ΕΟΚ περί προσέγγισης των νομοθεσιών των κρατών μελών σχετικά με ορισμένα διατηρημένα γάλατα, μερικώς ή ολικώς αφυδατωμένα, που προορίζονται για ανθρώπινη διατροφή

Επίσημη Εφημερίδα αριθ. L 357 της 21/12/1983 σ. 0037 - 0039 Φινλανδική ειδική έκδοση: Κεφάλαιο 13 τόμος 13 σ. 0183  Ισπανική ειδική έκδοση: Κεφάλαιο 13 τόμος 14 σ. 0250  Σουηδική ειδική έκδοση: Κεφάλαιο 13 τόμος 13 σ. 0183  Πορτογαλική ειδική έκδοση : Κεφάλαιο 13 τόμος 14 σ. 0250

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 13ης Δεκεμβρίου 1983  για δεύτερη τροποποίηση της οδηγίας 76/118/ΕΟΚ περί προσεγγίσεως των νομοθεσιών των κρατών μελών σχετικά με ορισμένα διατηρημένα γάλατα, μερικώς ή ολικώς αφυδατωμένα, που προορίζονται για ανθρώπινη διατροφή  (83/635/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι στο άρθρο 3 παράγραφος 3 της οδηγίας 76/118/ΕΟΚ (3), όπως τροποποιήθηκε από την οδηγία 78/630/ΕΟΚ (4), προβλέπεται ότι κατά τη λήξη προθεσμίας πέντε ετών από την κοινοποίηση της οδηγίας αυτής, το Συμβούλιο, μετά από πρόταση της Επιτροπής, μπορεί να αποφασίσει την τροποποίηση ή την κατάργηση των διατάξεων που προβλέπονται στην παράγραφο 2 αυτού του άρθρου·  ότι σε ορισμένα κράτη μέλη έχουν εμφανισθεί δυσχέρειες όσον αφορά την ονομασία του ζακχαρούχου συμπυκνωμένου μερικώς αποκορυφωμένου γάλακτος και του μερικώς αποκορυφωμένου γάλακτος σε σκόνη που δύναται να διατεθεί στο λιανικό εμπόριο· ότι, ως εκ τούτου, πρέπει να επεκταθεί και σ' αυτά τα κράτη μέλη η δυνατότητα που προβλέπεται στο άρθρο 3 παράγραφος 2 της οδηγίας 76/118/ΕΟΚ για τη διάθεση των προϊόντων στο λιανικό εμπόριο με τις ονομασίες αυτές·  ότι η χρησιμοποίηση των ονομασιών που αναφέρονται στο άρθρο 3 παράγραφος 2 της οδηγίας 76/118/ΕΟΚ αποτελεί χρήσιμη πληροφορία για τον καταναλωτή και δεν παρεμποδίζει τις ενδοκοινοτικές συναλλαγές· ότι, επομένως, είναι επιθυμητό να αρθεί ο προσωρινός χαρακτήρας αυτών των ονομασιών καταργώντας την παράγραφο 3 του άρθρου 3 της οδηγίας 76/118/ΕΟΚ·  ότι στο άρθρο 7 παράγραφος 8 της οδηγίας 76/118/ΕΟΚ προβλέπεται ότι εντός προθεσμίας τριών ετών από την κοινοποίηση της οδηγίας αυτής, το Συμβούλιο επανεξετάζει την παρέκκλιση που προβλέπεται στην παράγραφο 3 στοιχείο α) τελευταία περίπτωση του εν λόγω άρθρου για τα μερικώς ή ολικώς αποκορυφωμένα προϊόντα που προορίζονται για τα βρέφη·  ότι τα διατηρημένα γάλατα υπόκεινται, όσον αφορά την επισήμανσή τους, στους γενικούς κανόνες που καθορίζονται από την οδηγία 79/112/ΕΟΚ του Συμβουλίου της 18ης Δεκεμβρίου 1978 περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή, καθώς επίσης και τη διαφήμισή τους (5)· ότι, ως εκ τούτου, η παρούσα οδηγία μπορεί να περιορισθεί στη θέσπιση των συμπληρώσεων και παρεκκλίσεων που πρέπει να γίνουν στους γενικούς αυτούς κανόνες·  ότι στο άρθρο 14 δεύτερο εδάφιο της οδηγίας 76/118/ΕΟΚ προβλέπεται ότι εντός προθεσμίας τριών ετών από την κοινοποίησή της, το Συμβούλιο, κατόπιν προτάσεως της Επιτροπής, και λαμβάνοντας υπόψη έκθεσή της επί της καταστάσεως στα κράτη μέλη, επανεξετάζει τη δυνατότητα καθορισμού ενδείξεων ποιότητας ·  ότι μια έρευνα της Επιτροπής στα κράτη μέλη κατέδειξε την ανάγκη να καθορισθούν τα ελάχιστα κριτήρια των φυσικών και χημικών ιδιοτήτων, καθώς και ελάχιστα κριτήρια υγιεινής, προτού εξετασθεί η δυνατότητα καθορισμού κριτηρίων ποιότητος· ότι, επομένως, πρέπει να παραταθεί η προθεσμία που προβλέπεται στο άρθρο 14 δεύτερο εδάφιο της οδηγίας 76/118/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 76/118/ΕΟΚ τροποποιείται ως ακολούθως:  1. Στο άρθρο 3 παράγραφος 2 προστίθενται τα ακόλουθα στοιχεία:  «ε) "lait demi-ecreme concentre sucre", στο Βέλγιο, τη Γαλλία και το Λουξεμβούργο, καθώς και "gecondenseerde halfvolle melk met suiker", στο Βέλγιο και τις Κάτω Χώρες, για τον προσδιορισμό, κατά τη διάθεση στο λιανικό εμπόριο, του προϊόντος που καθορίζεται στο παράρτημα, σημείο 1 στοιχείο η)·  στ) "lait demi-ecreme en poudre", στο Βέλγιο, τη Γαλλία και το Λουξεμβούργο, καθώς και "halfvolle-melkpoeder", στο Βέλγιο και τις Κάτω Χώρες, για τον προσδιορισμό, κατά τη διάθεση στο λιανικό εμπόριο, του προϊόντος που καθορίζεται στο παράρτημα, σημείο 2 στοιχείο γ), το οποίο περιέχει 14 έως 16 γραμμάρια λιπαρών ουσιών ανά 100 γραμμάρια προϊόντος.»  2. Στο άρθρο 3, η παράγραφος 3 καταργείται.  3. Το άρθρο 7 αντικαθίσταται από το ακόλουθο κείμενο:  «Άρθρο 7  1. Η οδηγία 79/112/ΕΟΚ εφαρμόζεται υπό τους όρους που ορίζονται κατωτέρω στα προϊόντα που καθορίζονται στο παράρτημα και τα οποία προορίζονται να παραδοθούν ως έχουν στον τελικό καταναλωτή.  2. α) Η ονομασία πωλήσεως των προϊόντων που καθορίζονται στο παράρτημα είναι μία από τις ονομασίες που τους έχει δοθεί σύμφωνα με το άρθρο 3·  β) στην περίπτωση που προβλέπεται στο άρθρο 5 παράγραφος 4, η ονομασία πωλήσεως συμπληρώνεται με την ένδειξη "στιγμιαίας διαλύσεως".  3. Η καθαρή ποσότητα των προϊόντων που καθορίζονται στο παράρτημα εκφράζεται σε μονάδες μάζας, καθώς και σε μονάδες μάζας και όγκου για τα προϊόντα που καθορίζονται στο παράρτημα, σημείο 1 στοιχεία α), β), γ) και δ), που συσκευάζονται σε άλλους περιέκτες εκτός από μεταλλικά κουτιά και σωληνάρια  4. Στις συσκευασίες, τους περιέκτες ή τις ετικέτες των εν λόγω προϊόντων πρέπει επίσης να αναγράφονται οι ακόλουθες ενδείξεις:  α) το ποσοστό των λιπαρών του γάλακτος, εκφρασμένο κατά βάρος σε σχέση με το τελικό προϊόν, εκτός από τα προϊόντα που καθορίζονται στο παράρτημα, σημείο 1 στοιχεία β) και στ) και σημείο 2 στοιχείο β), καθώς και το ποσοστό του ξηρού υπολείμματος άνευ λιπαρών που προέρχεται από το γάλα για τα προϊόντα που καθορίζονται στο παράρτημα, σημείο 1·  β) για τα προϊόντα που καθορίζονται στο παράρτημα, σημείο 1, οι συστάσεις για τη μέθοδο αραίωσης ή ανασύστασης· η ένδειξη αυτή μπορεί να αντικατασταθεί από επεξηγηματική πληροφόρηση για τη χρησιμοποίηση του προϊόντος, εφόσον αυτό προορίζεται να χρησιμοποιηθεί ως έχει·  γ) για τα προϊόντα που καθορίζονται στο παράρτημα, σημείο 2, οι συστάσεις για τη μέθοδο αραίωσης ή ανασύστασης, στις οποίες περιλαμβάνεται η ένδειξη για την περιεκτικότητα σε λιπαρές ουσίες του κατά τον υποδεικνυόμενο τρόπο αραιωθέντος ή ανασυσταθέντος προϊόντος, εκτός από τα προϊόντα που καθορίζονται στο σημείο 2 στοιχείο β) του παραρτήματος αυτού·  δ) η ένδειξη "UHT" ή "επεξεργασία σε υπερυψηλή θερμοκρασία", για τα προϊόντα που προσδιορίζονται στο παράρτημα, σημείο 1 στοιχεία α), β), γ) και δ), εφόσον αυτά έχουν ληφθεί μετά από τέτοια επεξεργασία και έχουν συσκευασθεί κατά τρόπο άσηπτο.  5. Οι παράγραφοι 1 μέχρι 4 εφαρμόζονται με τις ακόλουθες προυποθέσεις:  - οι ενδείξεις που αναφέρονται στην παράγραφο 2 και στην παράγραφο 4 στοιχείο α) πρέπει να ευρίσκονται στο ίδιο οπτικό πεδίο με αυτές που αναφέρονται στο άρθρο 11 παράγραφος 3 στοιχείο α) της οδηγίας 79/112/ΕΟΚ,  - στις περιπτώσεις που προϊόντα βάρους μικρότερου από 20 γραμμάρια κατά μονάδα συσκευάζονται σε εξωτερική συσκευασία, οι ενδείξεις που απαιτούνται, δυνάμει του παρόντος άρθρου, μπορούν να αναγράφονται μόνο στην εξωτερική αυτή συσκευασία, εκτός από την ονομασία πωλήσεως που απαιτείται σύμφωνα με την παράγραφο 2 στοιχείο α),  - στην περίπτωση που αναφέρεται στο άρθρο 5 παράγραφος 7, τα κράτη μέλη δύνανται να επιβάλουν την αναγραφή της ένδειξης για τη φύση και την ποσότητα των βιταμινών που έχουν προστεθεί,  - τα κράτη μέλη μπορούν να διατηρήσουν τις εθνικές διατάξεις που επιβάλλουν την αναγραφή της ένδειξης ειδικής σύστασης για τη χρησιμοποίηση των ολικώς αποκορυφωμένων προϊόντων για βρέφη. »  4. Παρεμβάλλεται το ακόλουθο άρθρο 7α:  «Άρθρο 7α  1. Με την επιφύλαξη των διατάξεων που πρόκειται να θεσπισθούν από την Κοινότητα για την επισήμανση των τροφίμων που δεν προορίζονται για τον τελικό καταναλωτή, οι μόνες ενδείξεις που πρέπει να αναγράφονται υποχρεωτικά στις συσκευασίες, τους περιέκτες ή τις ετικέτες των προϊόντων που καθορίζονται στο παράρτημα και οι οποίες πρέπει να είναι ευδιάκριτες, ευανάγνωστες και ανεξίτηλες, είναι οι ακόλουθες:  α) η ονομασία που έχει δοθεί στα εν λόγω προϊόντα δυνάμει του άρθρου 3·  β) η καθαρή ποσότητα εκφρασμένη σε χιλιόγραμμα ή γραμμάρια. Μέχρι τη λήξη της μεταβατικής περιόδου, κατά την οποία επιτρέπεται η χρήση στην Κοινότητα των μονάδων μετρήσεως του αυτοκρατορικού συστήματος, που αναφέρονται στο παράρτημα κεφάλαιο Δ της οδηγίας 71/354/ΕΟΚ του Συμβουλίου της 18ης Οκτωβρίου 1971 περί προσεγγίσεως των νομοθεσιών των κρατών μελών σχετικά με τις μονάδες μετρήσεως (1), όπως τροποποιήθηκε τελευταία από την οδηγία 76/770/ΕΟΚ (2), η Ιρλανδία και το Ηνωμένο Βασίλειο δύνανται να επιτρέπουν να εκφράζεται η ποσότητα μόνο σε μονάδες μετρήσεως του αυτοκρατορικού συστήματος, με βάση τους ακόλουθους συντελεστές μετατροπής:  - 1 χιλιοστόλιτρο = 0,0352 ογκομετρικές ουγγιές  - 1 λίτρο = 1,760 πίντες ή 0,220 γαλονιού  - 1 γραμμάριο = 0,0353 ουγγιές (avoirdupois)  - 1 χιλιόγραμμο = 2,205 λίβρες·  γ) το όνομα ή η εταιρική επωνυμία και η διεύθυνση του παρασκευάσματος ή του συσκευαστή ή ενός πωλητή εγκατεστημένου στο εσωτερικό της Κοινότητας.  Ωστόσο τα κράτη μέλη μπορόυν να διατηρήσουν τις εθνικές τους διατάξεις που επιβάλλουν την αναγραφή των εγκαταστάσεων παρασκευής ή συσκευασίας όσον αφορά την εγχώρια παραγωγή τους·  δ) η ονομαία της χώρας καταγωγής για τα εισαγόμενα από τρίτες χώρες προϊόντα·  ε) η ημερομηνία παρασκευής ή η ένδειξη αναγνωρίσεως της παρτίδας. 2. Τα κράτη μέλη μεριμνούν ώστε να απαγορεύεται στο έδαφός τους το εμπόριο των προϊόντων που καθορίζονται στο παράρτημα εάν οι ενδείξεις που προβλέπονται στην παράγραφο 1 στοιχεία α), δ) και ε) δεν αναγράφονται σε γλώσσα που είναι εύκολα κατανοητή από τον αγοραστή, εκτός εάν η πληροφόρησή του εξασφαλίζεται με άλλα μέτρα· αυτή η διάταξη δεν εμποδίζει την αναγραφή των εν λόγω ενδείξεων σε περισσότερες γλώσσες.  Οι ενδείξεις που προβλέπονται στην παράγραφο 1 στοιχεία β) και δ) μπορούν να αναγράφονται και σε συνοδευτικό έγγραφο.  (1) ΕΕ αριθ. L 243 της 29. 10. 1971, σ. 29.  (2) ΕΕ αριθ. L 262 της 27. 9. 1976, σ. 204.»  5. Στο άρθρο 14, το εδάφιο 2 αντικαθίσταται από το ακόλουθο κείμενο:  «Ελλείψει σχετικών κοινοτικών διατάξεων μέχρι την 1η Απριλίου 1986, το Συμβούλιο επανεξετάζει τις διατάξεις του παρόντος άρθρου με βάση έκθεση της Επιτροπής που, ενδεχομένως, συνοδεύεται από κατάλληλες προτάσεις.»  Άρθρο 2  Τα κράτη μέλη τροποποιούν, εφόσον συντρέχει λόγος, τη νομοθεσία τους για να συμμορφωθούν με την παρούσα οδηγία και πληροφορούν αμέσως σχετικά την Επιτροπή.  Η νομοθεσία, όπως έχει τροποποιηθεί, εφαρμόζεται κατά τρόπο που:  - να επιτρέπει το εμπόριο των προϊόντων που είναι σύμφωνα με την παρούσα οδηγία, το αργότερο την 1η Ιανουαρίου 1986,  - να απαγορεύει το εμπόριο των προϊόντων που δεν είναι σύμφωνα με την παρούσα οδηγία, από την 1η Ιανουαρίου 1987.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 13 Δεκεμβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. C 84 της 3. 4. 1982, σ. 3.  (2) ΕΕ αριθ. C 149 της 14. 6. 1982, σ. 116.  (3) ΕΕ αριθ. L 24 της 30. 1. 1976, σ. 49.  (4) ΕΕ αριθ. L 206 της 29. 7. 1978, σ. 12.  (5) ΕΕ αριθ. L 33 της 8. 2. 1979, σ. 1.


Avis juridique important

|

31992L0077

Οδηγία 92/77/ΕΟΚ του Συμβουλίου της 19ης Οκτωβρίου 1992 για τη συμπλήρωση του κοινού συστήματος του φόρου προστιθεμένης αξίας και την τροποποίηση της οδηγίας 77/388/ΕΟΚ (Προσέγγιση των συντελεστών ΦΠΑ)

Επίσημη Εφημερίδα αριθ. L 316 της 31/10/1992 σ. 0001 - 0004 Φινλανδική ειδική έκδοση: Κεφάλαιο 9 τόμος 2 σ. 0080  Σουηδική ειδική έκδοση: Κεφάλαιο 9 τόμος 2 σ. 0080

ΟΔΗΓΙΑ 92/77/ΕΟΚ ΤΟΥ ΣΥΜΒΟΥΛΙΟΥ  της 19ης Οκτωβρίου 1992  για τη συμπλήρωση του κοινού συστήματος του φόρου προστιθέμενης αξίας και την τροποποίηση της οδηγίας 77/388/ΕΟΚ (Προσέγγιση των συντελεστών ΦΠΑ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 99,  την πρόταση της Επιτροπής (1),  την γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η ολοκλήρωση της εσωτερικής αγοράς, που αποτελεί έναν από τους βασικούς στόχους της Κοινότητας, απαιτεί, ως πρώτο βήμα, την κατάργηση των φορολογικών ελέγχων στα σύνορα-  ότι όσον αφορά το φόρο προστιθέμενης αξίας η κατάργηση αυτή συνεπάγεται επίσης, προκειμένου να αποφευχθούν οι στρεβλώσεις του ανταγωνισμού, όχι μόνο ενιαία βάση του φόρου προστιθέμενης αξίας αλλά και αριθμό και ύψη συντελεστών αρκετά παραπλήσια μεταξύ  των κρατών μελών- ότι είναι σκόπιμο να τροποποιηθεί ανάλογα η οδηγία 77/388/ΕΟΚ (4)-  ότι κατά τη μεταβατική περίοδο πρέπει να είναι δυνατό να ισχύουν ορισμένες παρεκκλίσεις σχετικές με τον αριθμό και το ύψος των συντελεστών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 77/388/ΕΟΚ τροποποιείται ως εξής:  1. Στο άρθρο 12, η παράγραφος 3 αντικαθίσταται από το ακόλουθο κείμενο:  "3. α) Από την 1η Ιανουαρίου 1993 τα κράτη μέλη εφαρμόζουν κανονικό συντελεστή ο οποίος, μέχι τις 31 Δεκεμβρίου 1996, δεν μπορεί να είναι κατώτερος του 15 %.  Με βάση την έκθεση για την εφαρμογή των μεταβατικών ρυθμίσεων και των προτάσεων για τις οριστικές ρυθμίσεις που πρέπει να υποβληθεί από την Επιτροπή σύμφωνα με το άρθρο 281 στοιχείο ιβ), το Συμβούλιο θα καθορίσει ομόφωνα πριν από τις 31 Δεκεμβρίου 1995,  το ύψος του ορίου του κανονικού συντελεστή που θα εφαρμόζεται μετά τις 31 Δεκεμβρίου 1996.  Τα κράτη μέλη δύνανται επίσης να εφαρμόζουν έναν ή δύο μειωμένους συντελεστές, οι οποίοι δεν μπορούν να είναι κατώτεροι του πέντε στα εκατό (5 %) και εφαρμόζονται μόνο στην παράδοση αγαθών και παροχή υπηρεσιών των κατηγοριών που αναφέρονται στο  παράρτημα Η.  β) Τα κράτη μέλη μπορούν να εφαρμόζουν μειωμένο συντελεστή στην προμήθεια φυσικού αερίου και ηλεκτρισμού υπό τον όρο ότι δεν υπάρχει κανένας κίνδυνος στρεβλώσεων του ανταγωνισμού. Το κράτος μέλος που επιθυμεί να κάνει χρήση αυτής της ευχέρειας οφείλει  να ενημερώσει προηγουμένως την Επιτροπή. Η Επιτροπή αποφασίζει αν υπάρχει κίνδυνος στρεβλώσεων του ανταγωνισμού. Αν η Επιτροπή δεν λάβει απόφαση εντός τριμήνου αφότου ενημερωθεί, θεωρείται ότι δεν υπάρχει κίνδυνος στρεβλώσεων του ανταγωνισμού.  γ) Οι κανόνες που αφορούν τους συντελεστές οι οποίοι εφαρμόζονται σε έργα τέχνης, αντίκες και σε αντικείμενα για συλλογές καθορίζονται στην οδηγία που αφορά τις ειδικές ρυθμίσεις που ισχύουν για τα μεταχειρισμένα αντικείμενα, τα έργα τέχνης, τις αντίκες  και τα αντικείμενα για συλλογές. Το Συμβούλιο εκδίδει την εν λόγω οδηγία πριν από τις 31 Δεκεμβρίου 1992.  δ) Οι κανόνες που αφορούν τη φορολογία άλλων γεωργικών προϊόντων εκτός από αυτά που περιλαμβάνονται στη κατηγορία 1 του παραρτήματος ή καθορίζονται με ομόφωνη απόφαση του Συμβουλίου πριν από τις 31 Δεκεμβρίου 1994 με βάση πρόταση της Επιτροπής.  Μέχρι τις 31 Δεκεμβρίου 1994, τα κράτη μέλη τα οποία εφαρμόζουν ήδη μειωμένο συντελεστή μπορούν να εξακολουθήσουν να το πράττουν- εκείνα όμως που ήδη εφαρμόζουν κανονικό συντελεστή δεν δικαιούνται να εφαρμόσουν μειωμένο συτνελεστή. Αυτό θα επιτρέψει την  επί δύο έτη αναβολή της εφαρμογής του κανονικού συντελεστή.  ε) Οι κανόνες που αφορούν το καθεστώς και τους συντελεστές που εφαρμόζονται στο χρυσό καθορίζονται σε οδηγία που αφορά τους ειδικούς κανόνες που ισχύουν για το γρυσό. Η Επιτροπή υποβάλει την πρόταση αυτή εγκαίρως ώστε να μπορέσει να εγκριθεί ομόφωνα από  το Συμβούλιο πριν από τις 31 Δεκεμβρίου 1992.  Τα κράτη μέλη λαμβάνουν όλα τα απαραίτητα μέτρα για την καταπολέμηση της απάτης στον τομέα αυτόν από την 1η Ιανουαρίου 1993. Τα μέτρα αυτά μπορούν να περιλαμβάνουν μέθοδο υπολογισμού του ΦΠΑ ο οποίος ισχύει για τις παραδόσεις χρυστού μεταξύ προσώπων  υποκείμενων σε φόρο στο ίδιο κράτος μέλος σύμφωνα με την οποία ο φόρος θα καταβάλλεται από τον αγοραστή για λογαριασμό του πωλητή ενώ ο αγοραστής θα έχει παράλληλα δικαίωμα έκπτωσης του ίδιου ποσού φόρου ως φόρου εισροών."  2. Στο άρθρο 12 παράγραφος 4, το πρώτο εδάφιο διαγράφεται.  3. Στο άρθρο 12 παράγραφος 4 προστίθεται το ακόλουθο εδάφιο:  "Βάσει έκθεσης της Επιτροπής, το Συμβούλιο επανεξετάζει ανα διετία, αρχίζοντας από το 1994, το πεδίο εφαρμογής των μειωμένων συνελεστών και δύναται να αποφασίσει ομόφωνα μετά από πρόταση της Επιτροπής, την τροποποίηση του καταλόγου αγαθών και υπηρεσιών  του παραρτήματος Η".  4. Στο άρθρο 28, η παράγραφος 2 αντικαθίσταται από το ακόλουθο κείμενο:  "2. Με την επιφύλαξη του άρθρου 12 παράγραφος 3, κατά τη διαλαμβανομένη στο άρθρο 281 στοιχείο ιβ) μεταβατική περίοδο εφαρμόζονται οι ακόλουθες διατάξεις:  α) Δύνανται να διατηρηθούν οι απαλλαγές με επιστροφή του καταβληθέντος στο προηγούμενο στάδιο καθώς και οι μειωμένοι συντελεστές που είναι κατώτεροι από το ελάχιστο όριο μειωμένων συντελεστών που ορίζεται στο άρθρο 12 παράγραφος 3 που ίσχυαν την 1η  Ιανουαρίου 1991, εφόσον δεν αντίκεινται στην κοινοτική νομοθεσία και πληρούν τις προϋποθέσεις που ορίζουν στην τελευταία περίπτωση του άρθρου 17 της δεύτερης οδηγίας της 11ης Απριλίου 1967.  Τα κράτη μέλη λαμβάνουν τα αναγκαία μέτρα ώστε να διασφαλιστεί η βεβαίωση των ιδίων πόρων που σχετίζονται με τις πράξεις αυτές.  Εφόσον οι διατάξεις της παρούσας παραγράφου προκαλούν στην Ιρλανδία στρεβλώσεις του ανταγωνισμού στην προμήθεια ενεργειακών προϊόντων θέρμανσης και φωτισμού, η Ιρλανδία δύναται, με ειδική αίτησή της, να λάβει από την Επιτροπή την άδεια να εφαρμόσει  μειωμένο συντελεστή στις προμήθειες αυτές, σύμφωνα με το άρθρο 12 παράγραφος 3. Στην περίπτωση αυτή η Ιρλανδία υποβάλει στην Επιτροπή την αίτησή της συνοδευόμενη από όλα τα αναγκαία στοιχεία. Αν η Επιτροπή δεν αποφασίσει εντός τριών μηνών από την  παραλαβή της αίτησης, η Ιρλανδία θεωρείται ότι έχει εξουσιοδοτηθεί να εφαρμόσει τους προτεινόμενους μειωμένους συντελεστές.  β) Τα κράτη μέλη που την 1η Ιανουαρίου 1991, εφάρμοζαν σύμφωνα με το κοινοτικό δίκαιο, απαλλαγές με επιστροφή του καταβληθέντος στο προηγούμενο στάδιο φόρου ή μειωμένους συντελεστές κατώτερους από το ελάχιστο όριο μειωμένων συντελεστών που ορίζεται στο  άρθρο 12 παράγραφος 3, σε άλλα αγαθά και υπηρεσίες πλην αυτών που αναφέρονται στο παράρτημα Η, μπορούν να εφαρμόζουν σ' αυτά το μειωμένο συντελεστή ή έναν από τους δύο μειωμένους συντελεστές που αναφέρονται στο άρθρο 12 παράγραφος 3.  γ) Τα κράτη μέλη εκείνα που βάσει του άρθρου 12 παράγραφος 3 θα υποχρεωθούν να αυξήσουν το κανονικό συντελεστή που εφάρμοζαν την 1η Ιανουαρίου 1991 κατά περισσότερο από δύο στα εκατό (2 %), δύνανται να εφαρμόσουν μειωμένο συντελεστή κατώτερο από το  ελάχιστο όριο που προβλέπει το άρθρο 12 παράγραφος 3 στις παραδόσεις αγαθών και στην παροχή υπηρεσιών των κατηγοριών που περιλαμβάνονται στο παράρτημα Η. Επιπλέον, τα κράτη μέλη αυτά δύνανται να εφαρμόσουν αυτόν τον συντελεστή στις υπηρεσίες  εστιατορίου, στα παιδικά ενδύματα και υποδήματα και στη στέγαση. Τα κράτη μέλη δεν δύνανται να εισάγουν απαλλαγές με επιστροφή του καταβληθέντος κατά το προηγούμενο στάδιο φόρου, βασιζόμενα στην παρούσα παράγραφο.  δ) Τα κράτη μέλη που την 1η Ιανουαρίου 1991 εφάρμοζαν μειωμένο συντελεστή στις υπηρεσίες εστιατορίου, στα παιδικά ενδύματα και υποδήματα και στη στέγαση μπορούν να εξακολουθήσουν να εφαρμόζουν το συντελεστή αυτό.  ε) Τα κράτη μέλη που την 1η Ιανουαρίου 1991 εφάρμοζαν μειωμένο συντελεστή στην παράδοση αγαθών και στην παροχή υπηρεσιών πλην αυτών που προβλέπονται στο παράρτημα Η, δύνανται να εφαρμόσουν σ' αυτές τις περιπτώσεις το μειωμένο συντελεστή ή έναν από τους  δύο μειωμένους συντελεστές που προβλέπονται στο άρθρο 12 παράγραφος 3, υπό τον όρο ότι ο συντελεστής αυτός δεν θα είναι μικρότερος του δώδεκα στα εκατό (12 %).  στ) Η Ελληνική Δημοκρατία μπορεί να επιβάλλει συντελεστές ΦΠΑ κατώτερους μέχρι τριάντα στα εκατό (30%) από τους αντίστοιχους συντελεστές που επιβάλλονται στην ηπειρωτική Ελλάδα στους νομούς Λέσβου, Χίου, Σάμου, Δωδεκανήσου, Κυκλάδων και στα ακόλουθα  νησιά του Αιγαίου: Θάσος, Βόρειες Σποράδες Σαμοθράκη και Σκύρος.  ζ) Με βάση έκθεση της Επιτροπής, το Συμβούλιο επανεξετάζει πριν τις 31 Δεκεμβρίου 1994 τις διατάξεις των ανωτέρω στοιχείων α) έως στ) με γνώμονα ιδίως την εύρυθμη λειτουργία της εσωτερικής αγοράς. Αν ανακύψουν σημαντικές στρεβλώσεις του ανταγωνισμού, το  Συμβούλιο αποφασίζοντας ομόφωνα προτάσει της Επιτροπής θεσπίζει τα κατάλληλα μέτρα."  5. Προστίθεται το παράρτημα Η που προσαρτάται στην παρούσα οδηγία.  Άρθρο 2  1. Τα κράτη μέλη θεσπίζουν τις αναγκαίες διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1992. Πληροφορούν αμέσως την Επιτροπή σχετικά.  Όταν τα κράτη μέλη θεσπίζουν τις διατάξεις του πρώτου εδαφίου οι διατάξεις αυτές αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος αυτής της αναφοράς καθορίζεται από τα κράτη μέλη.  2. Τα κράτη μέλη ανακοινώνουν στην Επιτροπή τα κείμενα όλων των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.  Άρθρο 3  Η παρούσα οδηγία απευθύνεται στα κράτη μέλη. Λουξεμβούργο, 19 Οκτωβρίου 1992. Για το Συμβούλιο  Ο Πρόεδρος  J. COPE   (1) ΕΕ αριθ. C 176 της 17. 7. 1990, σ. 8. (2) ΕΕ αριθ. C 324 της 24. 12. 1990, σ. 104. (3) ΕΕ αριθ. C 332 της 31. 12. 1990, σ. 1. (4) ΕΕ αριθ. L 145 της 13. 6. 1977, σ. 1. Οδηγία όπως τροποποιήθηκε τελευταία από την οδηγία 91/680/ΕΟΚ (ΕΕ αριθ.  L 376 της 31. 12. 1991, σ. 1).    ΠΑΡΑΡΤΗΜΑ  "ΠΑΡΑΡΤΗΜΑ Η  Κατάλογος παραδόσεων αγαθών και παροχών υπηρεσιών δυναμένων να υπαχθούν στους μειωμένους συντελεστές ΦΠΑ  Κατά τη μεταγραφή των κατωτέρω κατηγοριών αγαθών στην εθνική τους νομοθεσία, τα κράτη μέλη δύνανται να χρησιμοποιήσουν τη συνδυασμένη ονοματολογία για να οριοθετήσουν επακριβώς την οικεία κατηγορία.      Κατηγορία  Περιγραφή       1  Τρόφιμα και ποτά εκτός από τα αλκοολούχα, ζωοτροφές, ζώντα ζώα, σπόροι, φυτά, συστατικά χρησιμοποιούμενα συνήθως στην παρασκευή τροφίμων και προϊόντα που χρησιμοποιούνται συνήθως για τη συμπλήρωση ή υποκατάσταση  τροφίμων.  2  Ύδρευση.  3  Φαρμακευτικά προϊόντα των ειδών που συνήθως χρησιμοποιούνται για θεραπευτική αγωγή, για την πρόληψη ασθενειών και για σκοπούς ιατρικούς ή κτηνιατρικούς, καθώς και προϊόντα για την αντισύλληψη για την γυναικεία υγιεινή  προστασία.  4  Ιατρικός εξοπλισμός, βοηθητικά όργανα και άλλες συσκευές που συνήθως χρησιμοποιούνται για την ανακούφιση ή την αντιμετώπιση αναπηριών, προοριζόμενες αποκλειστικά για προσωπική χρήση από αναπήρους, συμπεριλαμβανομένης της επισκευής των  προϊόντων αυτών, καθώς και παιδικά καθίσματα αυτοκινήτων.  5  Μεταφορά επιβατών και των συνοδευόμενων αποσκευών τους.  6  Παράδοση βιβλίων συμπεριλαμβανομένων και των χρησιδανειζομένων από βιβλιοθήκες (καθώς και παντός είδους φυλλαδίων και παρομοίων  εντύπων, παιδικών εικονογραφημένων βιβλίων και παιδικών βιβλίων ιχνογραφίας και χρωματισμού, μουσικής τυπωμένης ή χειρόγραφης, κάθε είδους χαρτών συμπεριλαμβανομένων των υδρογραφικών) εφημερίδων και περιοδικών, εκτός από έντυπα εξ ολοκλήρου ή κατά κύριο  λόγο διαφημιστικά.  7  Δικαίωμα εισόδου σε παραστάσεις, θέατρα, τσίρκο, πανηγύρια, λούνα-παρκ, συναυλίες, μουσεία, ζωολογικούς κήπους, κινηματογράφους, εκθέσεις και σε παρόμοια πολιτιστικά γεγονότα και σχετικούς χώρους.   Λήψη ραδιοτηλεοπτικών εκπομπών.   8  Υπηρεσίες παρεχόμενες από συγγραφείς, συνθέτες ή καλλιτέχνες σκηνής, καθώς και τα δικαιώματα αυτών.  9  Παράδοση, ανέγερση, ανακαίνιση και μετασκευή κατοικιών παρεχόμενων στα πλαίσια κοινωνικής πολιτικής.  10  Παράδοση αγαθών και παροχή υπηρεσιών  χρησιμοποιουμένων συνήθως στη γεωργική παραγωγή, με εξαίρεση τα κεφαλαιουχικά αγαθά, όπως κτίρια ή μηχανήματα.  11  Διαμονή σε ξενοδοχεία και παρόμοιους χώρους, συμπεριλαμβανομένης της παροχής καταλύματος διακοπών και της μίσθωσης χώρου σε κατασκήνωση ή  σε κάμπινγκ για τροχόσπιτα.  12  Δικαίωμα εισόδου σε αθλητικές εκδηλώσεις.  13  Δικαίωμα χρήσης αθλητικών εγκαταστάσεων.  14  Παράδοση αγαθών και παροχή υπηρεσιών από φιλανθρωπικούς οργανισμούς αναγνωρισμένους από τα κράτη μέλη και οι οποίοι ασχολούνται  με την κοινωνική πρόνοια και τις κοινωνικές ασφαλίσεις, εφόσον δεν απαλλάσονται σύμφωνα με το άρθρο 13.  15  Υπηρεσίες γραφείων κηδειών, συμπεριλαμβανομένης και της αποτέφρωσης νεκρών, καθώς και παράδοση των συναφών ειδών.  16  Παροχή ιατρικών και  οδοντιατρικών υπηρεσιών καθώς και λουτροθεραπείας, εκτός από αυτές που απαλλάσσονται σύμφωνα με το άρθρο 13.  17  Υπηρεσίες οδοκαθαρισμού, αποκομιδής απορριμμάτων και επεξεργασίας αποβλήτων, με εξαίρεση αυτές που παρέχονται από φορείς που αναφέρονται  στο άρθρο 4 παράγραφος 5."


Avis juridique important

|

31988L0314

Οδηγία 88/314/ΕΟΚ του Συμβουλίου της 7ης Ιουνίου 1988 για την προστασία των καταναλωτών όσον αφορά την αναγραφή των τιμών των μη εδώδιμων προϊόντων

Επίσημη Εφημερίδα αριθ. L 142 της 09/06/1988 σ. 0019 - 0022 Φινλανδική ειδική έκδοση: Κεφάλαιο 15 τόμος 8 σ. 0080  Σουηδική ειδική έκδοση: Κεφάλαιο 15 τόμος 8 σ. 0080

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 7ης Ιουνίου 1988  για την προστασία των καταναλωτών όσον αφορά την αναγραφή των τιμών των μη εδώδιμων προϊόντων  (88/314/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι τα προγράμματα της Κοινότητας για πολιτική προστασίας και ενημέρωσης των καταναλωτών (4) προβλέπουν τη διαμόρφωση κοινών αρχών που θα διέπουν την αναγραφή των τιμών·  ότι η οδηγία 79/581/ΕΟΚ του Συμβουλίου της 19ης Ιουνίου 1979 για την προστασία των καταναλωτών όσον αφορά την αναγραφή των τιμών των τροφίμων (5) προβλέπει την υποχρέωση αναγραφής των τιμών των τροφίμων· ότι το ψήφισμα του Συμβουλίου της 19ης Ιουνίου 1979 για την αναγραφή των τιμών των τροφίμων και των μη εδώδιμων προϊόντων τρέχουσας κατανάλωσης που είναι προσυσκευασμένα σε προκαθορισμένες ποσότητες (6) καλεί την Επιτροπή να υποβάλει πρόταση για την αναγραφή της τιμής πωλήσεως και της τιμής ανά μονάδα μετρήσεως για τα μη εδώδιμα προϊόντα τρέχουσας κατανάλωσης·  ότι είναι σημαντικό να θεσπιστούν μέτρα με στόχο την προοδευτική οικοδόμηση της εσωτερικής αγοράς, εντός περιόδου που λήγει στις 31 Δεκεμβρίου 1992 το αργότερο·  ότι η αναγραφή της τιμής πωλήσεως και της τιμής ανά μονάδα μετρήσεως των μη εδώδιμων προϊόντων διευκολύνει τη σύγκριση των τιμών εκ μέρους των καταναλωτών στους τόπους πωλήσεως· ότι, κατά συνέπεια, αυξάνεται η διαφάνεια των αγορών και εξασφαλίζεται καλύτερη προστασία των καταναλωτών·  ότι η υποχρέωση αναγραφής των τιμών αυτών πρέπει καταρχήν να ισχύει για όλα τα μη εδώδιμα προϊόντα που διατίθενται στον τελικό καταναλωτή· ότι πρέπει επίσης να ισχύει και για τις γραπτές ή έντυπες διαφημίσεις και τους καταλόγους, εφόσον αναφέρουν την τιμή πωλήσεως των προϊόντων·  ότι η αναγραφή της τιμής πωλήσεως και της τιμής ανά μονάδα μετρήσεως πρέπει να πραγματοποιείται με ειδική διαδικασία για κάθε κατηγορία προϊόντων, ώστε η επισήμανση να μην επιβαρύνει αδικαιολογήτως τον λιανοπωλητή·  ότι πρέπει να δοθεί στα κράτη μέλη η ευχέρεια να απαλλάσσουν από την υποχρέωση αναγραφής της τιμής ανά μονάδα μετρήσεως για όσα προϊόντα η εν λόγω αναγραφή τιμής θα ήταν άσκοπη·  ότι πρέπει να αντικαθίσταται, όποτε αυτό είναι δυνατό, η υποχρέωση αναγραφής της τιμής ανά μονάδα μετρήσεως από την τυποποίηση των ποσοτήτων των προσυσκευασμένων προϊόντων· ότι είναι σκόπιμο να ληφθεί υπόψη η πρόοδος που έχει επιτευχθεί σε κοινοτικό επίπεδο στο θέμα της τυποποίησης των σειρών των ποσοτήτων προσυσκευασμένων και σε προκαθορισμένες ποσότητες προϊόντων και να απαλλαγούν από την εν λόγω υποχρέωση οι σειρές ποσοτήτων που έχουν τυποποιηθεί για το σκοπό αυτό·  ότι η οδηγία 80/232/ΕΟΚ του Συμβουλίου (7), όπως τροποποιήθηκε τελευταία από την οδηγία 87/356/ΕΟΚ (8), καθορίζει τις σειρές των ονομαστικών ποσοτήτων και των ονομαστικών χωρητικοτήτων που επιτρέπονται για ορισμένα προσυσκευασμένα προϊόντα·  ότι οι κανόνες της παρούσας οδηγίας αποσκοπούν στην ενημέρωση και προστασία των καταναλωτών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Η παρούσα οδηγία αφορά την αναγραφή της τιμής πωλήσεως και της τιμής ανά μονάδα μετρήσεως των μη εδώδιμων προϊόντων που διατίθενται στον τελικό καταναλωτή ή διαφημίζονται με αναγραφή της τιμής, είτε αυτά πωλούνται χύμα είτε προσυσκευασμένα σε προκαθορισμένες ή μεταβλητές ποσότητες.  2. Η παρούσα οδηγία δεν εφαρμόζεται:  - στα προϊόντα που αγοράζονται για επαγγελματικούς ή εμπορικούς σκοπούς,  - στα προϊόντα που διατίθενται κατά την παροχή υπηρεσιών,  - στις πωλήσεις ιδιωτών προς ιδιώτες,  - στις πωλήσεις σε πλειστηριασμούς καθώς και στις πωλήσεις έργων τέχνης και αντικών.  Άρθρο 2  Για τους σκοπούς της παρούσας οδηγίας, νοούνται ως:  α) «προϊόντα που πωλούνται χύμα»: προϊόντα που δεν έχουν συσκευαστεί προηγουμένως ή/και μετριούνται ή ζυγίζονται μόνο παρουσία του τελικού καταναλωτή·  β) «προϊόντα που πωλούνται με το κομμάτι»: προϊόντα που δεν είναι δυνατόν να τεμαχιστούν χωρίς να μεταβληθούν η φύση ή οι ιδιότητές τους·  γ) «προσυσκευασμένα προϊόντα»: προϊόντα που συσκευάζονται χωρίς ο καταναλωτής να είναι παρών, είτε η συσκευασία καλύπτει τα προϊόντα αυτά εξ ολοκλήρου είτε μόνον εν μέρει·  δ) «προϊόντα προσυσκευασμένα σε προκαθορισμένες ποσότητες»: προϊόντα που είναι προσυσκευασμένα κατά τρόπο ώστε η ποσότητα που περιέχεται στη συσκευασία να αντιστοιχεί σε προκαθορισμένη τιμή·  ε) «προϊόντα προσυσκευασμένα σε μεταβλητές ποσότητες»: προϊόντα που είναι προσυσκευασμένα κατά τρόπο ώστε η ποσότητα που περιέχεται στη συσκευασία να μην αντιστοιχεί σε προκαθορισμένη τιμή·  στ) «τιμή πωλήσεως»: η τιμή που ισχύει για δεδομένη ποσότητα του προϊόντος·  ζ) «τιμή ανά μονάδα μετρήσεως»: η τιμή που ισχύει για ποσότητα ενός χιλιογράμμου, ενός λίτρου, ενός μέτρου ή ενός τετραγωνικού μέτρου του προϊόντος, με την επιφύλαξη του άρθρου 6 παράγραφος 2 και του άρθρου 10 δεύτερο εδάφιο.  Άρθρο 3  1. Στα προϊόντα που αναφέρονται στο άρθρο 1 αναγράφεται η τιμή πωλήσεως σύμφωνα με τους όρους που καθορίζονται στο άρθρο 4.  2. Στα προσυσκευασμένα σε προκαθορισμένες ποσότητες προϊόντα που απαριθμούνται στο παράρτημα και στα προσυσκευασμένα σε μεταβλητές ποσότητες προϊόντα αναγράφεται επίσης η τιμή ανά μονάδα μετρήσεως, με την επιφύλαξη των άρθρων 7 έως 10.  3. Η τιμή ανά μονάδα μετρήσεως των προϊόντων που πωλούνται χύμα πρέπει να αναγράφεται. Τα κράτη μέλη μπορούν, πάντως, να καθορίζουν τις συνθήκες υπό τις οποίες για ορισμένες κατηγορίες αυτών των προϊόντων επιτρέπεται να αναγράφεται η τιμή πωλήσεως με το κομμάτι.  4. Η τιμή πωλήσεως και η τιμή ανά μονάδα μετρήσεως αναφέρονται στην τελική τιμή του προϊόντος σύμφωνα με τους όρους που καθορίζουν τα κράτη μέλη.  Άρθρο 4  Η τιμή πωλήσεως και η τιμή ανά μονάδα μετρήσεως πρέπει να μην είναι διφορούμενες, να αναγνωρίζονται εύκολα και να είναι ευανάγνωστες. Κάθε κράτος μέλος μπορεί να θεσπίζει ειδικούς κανόνες που αφορούν την αναγραφή των τιμών αυτών, ιδίως με τη βοήθεια επιγραφών ή επισήμανσης στα ράφια ή τις συσκευασίες.  Άρθρο 5  Στις γραπτές ή έντυπες διαφημίσεις και στους καταλόγους που αναφέρουν την τιμή πωλήσεως των προϊόντων του άρθρου 1, αναγράφεται η τιμή ανά μονάδα μετρήσεως, με την επιφύλαξη του άρθρου 3 παράγραφος 2.  Άρθρο 6  1. Η τιμή ανά μονάδα μετρήσεως αναφέρεται ως τιμή ανά λίτρο ή κυβικό μέτρο για τα προϊόντα που πωλούνται κατά μονάδα όγκου, ως τιμή ανά χιλιόγραμμο ή τόνο για προϊόντα που πωλούνται κατά μονάδα βάρους, ως τιμή ανά μέτρο για τα προϊόντα που πωλούνται κατά μονάδα μήκους και ως τιμή ανά τετραγωνικό μέτρο για τα προϊόντα που πωλούνται κατά μονάδα επιφανείας.  2. Εντούτοις, τα κράτη μέλη μπορούν να επιτρέπουν να διατυπώνεται η τιμή ανά μονάδα μετρήσεως σε σχέση με δεκαδικά πολλαπλάσια ή υποπολλαπλάσια των μονάδων που αναφέρει η παράγραφος 1, προκειμένου να ληφθούν υπόψη η συνήθεις ποσότητες πώλησης ορισμένων προϊόντων.  3. Η τιμή ανά μονάδα μετρήσεως των προσυσκευασμένων προϊόντων αφορά την ποσότητα που δηλώνεται, σύμφωνα με τις εθνικές και κοινοτικές διατάξεις.  Άρθρο 7  1. Τα κράτη μέλη μπορούν να απαλλάσσουν από την υποχρέωση αναγραφής της τιμής ανά μονάδα μετρήσεως στα προϊόντα που διατίθενται στο εμπόριο χύμα ή προσυσκευασμένα και για τα οποία η αναγραφή θα ήταν άσκοπη.  2. Μεταξύ των προϊόντων στα οποία αναφέρεται η παράγραφος 1 περιλαμβάνονται ιδίως:  α) τα προϊόντα τα οποία απαλλάσσονται από την υποχρέωση αναγραφής του βάρους ή του όγκου τους (ιδιαίτερα τα προϊόντα που πωλούνται με το κομμάτι)·  β) τα διαφορετικά προϊόντα που πωλούνται μέσα σε κοινή συσκευασία·  γ) τα προϊόντα που πωλούνται από αυτόματα μηχανήματα·  δ) τα προϊόντα που περιλαμβάνονται στην ίδια συσκευασία και τα οποία πρόκειται να αναμειχθούν· ε) οι πολλαπλές συσκευασίες όπως αναφέρονται στο άρθρο 4 πρώτο εδάφιο της οδηγίας 80/232/ΕΟΚ, όταν αποτελούνται από μεμονωμένα αντικείμενα που αντιστοιχούν σε μία από τις τιμές που περιλαμβάνονται στις κοινοτικές σειρές ποσότητας.  Άρθρο 8  1. Η υποχρέωση αναγραφής της τιμής ανά μονάδα μετρήσεως δεν ισχύει για τα προϊόντα που απαριθμούνται στο παράρτημα Ι σημεία 5, 8.2, 8.3, 8.5, 8.6, 9, 10 και 11 της οδηγίας 80/232/ΕΟΚ, όταν πωλούνται σε σειρές ονομαστικών ποσοτήτων περιεχομένου που αναγράφονται στο παράρτημα αυτό.  2. Τα κράτη μέλη μπορούν να απαλλάσσουν από την υποχρέωση αναγραφής της τιμής ανά μονάδα μετρήσεως για:  - τα προϊόντα που απαριθμούνται στο παράρτημα Ι σημεία 4, 6, 7, 8.1 και 8.4 της οδηγίας 80/232/ΕΟΚ, όταν πωλούνται σε σειρές ονομαστικών ποσοστήτων περιεχομένου που αναγράφονται στο παράρτημα αυτό,  - τα προϊόντα που αναφέρονται στο παράρτημα ΙΙ σημείο 3 της οδηγίας 80/232/ΕΟΚ, όταν πωλούνται σε σκληρούς περιέκτες και σε σειρές χωρητικοτήτων που αναγράφονται στο εν λόγω παράρτημα και δεν απαριθμούνται στο παράρτημα Ι της ίδιας οδηγίας,  - τα προϊόντα που αναφέρονται στο παράρτημα Ι της οδηγίας 80/232/ΕΟΚ, όταν πωλούνται σε σκληρούς περιέκτες και σε σειρές χωρητικοτήτων που αναγράφονται στο παράρτημα ΙΙΙ της ίδιας οδηγίας.  3. Τα κράτη μέλη μπορούν να απαλλάσσουν από την υποχρέωση αναγραφής της τιμής ανά μονάδα μετρήσεως στα προσυσκευασμένα προϊόντα που απαριθμούνται στις παραγράφους 1 και 2, όταν πωλούνται σε ποσότητες μικρότερες από την ελάχιστη ή μεγαλύτερες από τη μέγιστη τιμή των κοινοτικών σειρών.  Άρθρο 9  Κατά τη θέσπιση κοινοτικών μέτρων που αποβλέπουν στην εναρμόνιση των σειρών ποσοτήτων για τα προϊόντα που είναι προσυσκευασμένα σε προκαθορισμένες ποσότητες ή κατά την αναθεώρηση σειρών ποσοτήτων που είχαν θεσπιστεί στο παρελθόν, το Συμβούλιο, μετά από πρόταση της Επιτροπής, τροποποιεί το άρθρο 8.  Άρθρο 10  Ως μεταβατικό μέτρο παρέχεται στα κράτη μέλη χρονικό διάστημα επτά ετών από την ημερομηνία έκδοσης της παρούσας οδηγίας, για να θέσουν σε εφαρμογή τις διατάξεις της τις σχετικές με τα προσυσκευασμένα σε προκαθορισμένες ποσότητες προϊόντα που αναγράφονται στο παράρτημα. Κατά τη μεταβατική αυτή περίοδο, μπορούν να διατηρούνται σε ισχύ τα εθνικά μέτρα ή οι εθνικές πρακτικές που υπάρχουν κατά την ημερομηνία έκδοσης της παρούσας οδηγίας και που αφορούν τα προϊόντα αυτά.  Έως ότου λήξει η μεταβατική περίοδος κατά την οποία οι κοινοτικές διατάξεις που αφορούν τις μονάδες μέτρησης επιτρέπουν τη χρήση των μονάδων μέτρησης του βρετανικού παραδοσιακού συστήματος, οι αρμόδιες εθνικές αρχές της Ιρλανδίας και του Ηνωμένου Βασιλείου καθορίζουν, για κάθε προϊόν ή κατηγορία προϊόντων, τις μονάδες μάζας, όγκου, μήκους ή επιφανείας του διεθνούς ή του βρετανικού παραδοσιακού συστήματος, για τις οποίες είναι υποχρεωτική η αναγραφή της τιμής ανά μονάδα μετρήσεως.  Άρθρο 11  1. Τα κράτη μέλη μπορούν να απαλλάσσουν από την υποχρέωση αναγραφής της τιμής ανά μονάδα μετρήσεως στα προσυσκευασμένα προϊόντα που πωλούνται από ορισμένες μικρές επιχειρήσεις λιανικής πωλήσεως και παραδίδονται απευθείας στον αγοραστή από τον πωλητή, εφόσον η αναγραφή της τιμής ανά μονάδα μετρήσεως:  - μπορεί να επιβαρύνει υπερβολικά τις επιχειρήσεις αυτές ή  - κρίνεται πρακτικώς αδύνατη, λόγω του αριθμού των προϊόντων που διατίθενται προς πώληση, των διαστάσεων και της διάταξης του χώρου πωλήσεως ή των ειδικών χαρακτηριστικών ορισμένων μορφών εμπορίας, όπως οι περιπτώσεις πωλήσεων από περιοδεύοντες πωλητές.  2. Οι εξαιρέσεις που αναφέρονται στη παράγραφο 1 δεν θίγουν τις αυστηρότερες υποχρεώσεις αναγραφής των τιμών, που απορρέουν από εθνικές διατάξεις που ισχύουν κατά την έκδοση της παρούσας οδηγίας.  Άρθρο 12  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο δύο έτη από την έκδοσή της. Ενημερώνουν αμέσως την Επιτροπή σχετικά.  2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα τον οποίο διέπει η παρούσα οδηγία.  Άρθρο 13  Η παρούσα οδηγία απευθύνεται στα κράτη μέλη.  Λουξεμβούργο, 7 Ιουνίου 1988.  Για το Συμβούλιο  Ο Πρόεδρος  M. BANGEMANN  (1) ΕΕ αριθ. C 8 της 13. 1. 1984, σ. 2, και  ΕΕ αριθ. C 121 της 7. 5. 1987, σ. 9.  (2) ΕΕ αριθ. C 122 της 20. 5. 1985, σ. 148, και  απόφαση της 18ης Μαΐου 1988 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. C 343 της 24. 12. 1984, σ. 34.  (4) ΕΕ αριθ. C 92 της 25. 4. 1975, σ. 2, και  ΕΕ αριθ. C 133 της 3. 6. 1981, σ. 2.  (5) ΕΕ αριθ. L 158 της 26. 6. 1979, σ. 19.  (6) ΕΕ αριθ. C 163 της 30. 6. 1979, σ. 1.  (7) ΕΕ αριθ. L 51 της 25. 2. 1980, σ. 1.  (8) ΕΕ αριθ. L 192 της 11. 7. 1987, σ. 48.  ΠΑΡΑΡΤΗΜΑ  Προϊόντα προσυσκευασμένα και σε προκαθορισμένες ποσότητες, που αναφέρονται στο άρθρο 3 παράγραφος 2  Χρώματα και βερνίκια που αναφέρονται στο σημείο 4 του παραρτήματος Ι της οδηγίας 80/232/ΕΟΚ, εκτός από τα χρώματα που προρίζονται για τις καλές τέχνες και την εκπαίδευση.  Κόλλες και συγκολλητικά που αναφέρονται στο σημείο 5 του παραρτήματος Ι της οδηγίας 80/232/ΕΟΚ.  Προϊόντα συντηρήσεως που αναφέρονται στο σημείο 6 του παραρτήματος Ι της οδηγίας 80/232/ΕΟΚ.  Καλλυντικά, προϊόντα αρωματοποιίας και καλλωπισμού που αναφέρονται στα σημεία 7.1 έως 7.6 του παραρτήματος Ι της οδηγίας 80/232/ΕΟΚ.  Προϊόντα πλυσίματος και καθαρισμού που αναφέρονται στα σημεία 8.1 έως 8.6 του παραρτήματος Ι και στο σημείο 3 του παραρτήματος ΙΙ της οδηγίας 80/232/ΕΟΚ.  Διαλύτες που αναφέρονται στο σημείο 9 του παραρτήματος Ι της οδηγίας 80/232/ΕΟΚ.  Λιπαντικά έλαια που αναφέρονται στο σημείο 10 του παραρτήματος Ι της οδηγίας 80/232/ΕΟΚ.  Νήματα για πλέξιμο στο χέρι που αναφέρονται στο σημείο 11 του παραρτήματος Ι της οδηγίας 80/232/ΕΟΚ.


Avis juridique important

|

31977L0537

Οδηγία 77/537/EOK του Συμβουλίου της 28ης Ιουνίου 1977 περί προσεγγίσεως των νομοθεσιών των κρατών μελών των αναφερομένων στα μέτρα που πρέπει να ληφθούν κατά των εκπομπών μολυνόντων αερίων που προέρχονται από πετρελαιοκινητήρες προοριζομένους για την προώθηση των γεωργικών ή δασικών ελκυστήρων με τροχούς

Επίσημη Εφημερίδα αριθ. L 220 της 29/08/1977 σ. 0038 - 0059 Φινλανδική ειδική έκδοση: Κεφάλαιο 13 τόμος 7 σ. 0178  Ελληνική ειδική έκδοση: Κεφάλαιο 13 τόμος 6 σ. 0176  Σουηδική ειδική έκδοση: Κεφάλαιο 13 τόμος 7 σ. 0178  Ισπανική ειδική έκδοση: Κεφάλαιο 13 τόμος 7 σ. 0190  Πορτογαλική ειδική έκδοση : Κεφάλαιο 13 τόμος 7 σ. 0190

ΟΔΗΓΙΑ ΤΟΥ ΣΥΜΒΟΥΛΙΟΥ της 28ης Ιουνίου 1977 περί προσεγγίσεως των νομοθεσιών των Κρατών Μελών των αναφερομένων στα μέτρα που πρέπει να ληφθούν κατά των μολυνόντων αερίων που προέρχονται από πετρελαιοκινητήρες προοριζομένους για την προώθηση των  γεωργικών ή δασικών ελκυστήρων με τροχούςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών που πρέπει να πληρούν οι ελκυστήρες αφορούν, μεταξύ άλλων, στις εκπομπές μολυνόντων αερίων που προέρχονται από πετρελαιοκινητήρες προοριζομένους για την προώθηση των ελκυστήρων- ότι οι προδιαγραφές αυτές διαφέρουν από το ένα Κράτος Μέλος στο άλλο και ως εκ τούτου είναι ανάγκη να θεσπισθούν οι ίδιες προδιαγραφές από όλα τα Κράτη Μέλη, είτε συμπληρωματικά, είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο ελκυστήρα, της διαδικασίας εγκρίσεως ΕΟΚ που αποτελεί αντικείμενο της οδηγίας 74/150/ΕΟΚ του Συμβουλίου της 4ης Μαρτίου 1974, περί προσεγγίσεως των νομοθεσιών των Κρατών Μελών που αφορούν στην έγκριση των γεωργικών ή  δασικών ελκυστήρων με τροχούς(3)- ότι η προσέγγιση των εθνικών νομοθεσιών όσον αφορά στους ελκυστήρες περιλαμβάνει αναγνώριση μεταξύ των Κρατών Μελών των διενεργηθέντων από το καθένα από αυτά ελέγχων με βάση τις κοινές προδιαγραφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Ως ελκυστήρας (γεωργικός ή δασικός) νοείται κάθε όχημα με κινητήρα, με τροχούς ή ερπύστριες, έχουν τουλάχιστον δύο άξονες, του οποίου η λειτουργία έγκειται βασικά στην ισχύ έλξεώς του και το οποίο είναι ειδικά σχεδιασμένο για να έλκει, ωθεί,  φέρει ή θέτει σε κίνηση ορισμένα εργαλεία, μηχανές ή ρυμουλκούμενα προοριζόμενα για χρήση στη γεωργική ή δασική εκμετάλλευση. Είναι δυνατό να διευθετηθεί για να μεταφέρει φορτίο και συνοδούς.  2. Η παρούσα οδηγία εφαρμόζεται μόνο στους ελκυστήρες οι οποίοι καθορίζονται στην παράγραφο 1, οι οποίοι κινούνται επί τροχών με ελαστικά, έχοντες δύο άξονες και μεγίστη εκ κατσκευής ταχύτητα περιλαμβανομένη μεταξύ 6 και 25 χιλιομέτρων την ώρα.   Άρθρο 2  Τα Κράτη Μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός ελκυστήρα για λόγους που αφορούν στις εκπομπές μολυνόντων αερίων προερχομένων εκ του πετρελαιοκινητήρα του προοριζομένου για την προώθηση του ως  άνω ελκυστήρα, αν αυτός ανταποκρίνεται στις προδιαγραφές που αναφέρονται στα παραρτήματα I, II III, IV και VI.   Άρθρο 3  Τα Κράτη Μέλη δεν δύνανται να αρνηθούν ή να απαγορεύοσουν την πώληση, την καταχώρηση στα μητρώα ή την έναρξη κυκλοφορίας ή τη χρήση των ελκυστήρων για λόγους που αφορούν στις εκπομπές μολυνόντων αερίων προερχομένων από τον πετρελαιοκινητήρα που  προωθεί τον ως άνω ελκυστήρα, αν αυτός ανταποκρίνεται στις προδιαγραφές που αναφέρονται στα παραρτήματα I, II, III, IV και VI.   Άρθρο 4  Το Κράτος Μέλος το οποίο εχορήγησε την έγκριση λαμβάνει τα μέτρα που είναι αναγκαία για να ενημερώνεται επί κάθε τροποποιήσεως ενός των στοιχείων ή ενός των χαρακτηριστικών που προβλέπονται στο παράρτημα I σημείο 2.2. Οι αρμόδιες αρχές αυτού  του Κράτους Μέλους εκτιμούν αν πρέπει να προβούν επί του τροποποιημένου ελκυστήρα σε νέες δοκιμές συνοδευόμενες από νέο πρακτικό. Σε περίπτωση που προκύπτει εκ των δοκιμών ότι οι προδιαγραφές της παρούσης οδηγίας δεν ετηρήθησαν, δεν επιτρέπεται η  τροποποίηση.   Άρθρο 5  Οι τροποποιήσεις οι οποίες είναι αναγκαίες για να προσαρμοσθούν στην τεχνολογική πρόοδο οι προδιαγραφές των παραρτημάτων I έως X της παρούσης οδηγίας θεσπίζονται σύμφωνα με τη διαδικασία που προβλέπεται στο άρθρο 13 της οδηγίας 74/150/ΕΟΚ.   Άρθρο 6  1. Τα Κράτη Μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της. Ενημερώνουν αμέσως περί αυτού την Επιτροπή.  2. Τα Κράτη Μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 7  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 28 Ιουνίου 1977.  Για το Συμβούλιο Ο Πρόεδρος W. RODGERS  (1) ΕΕ αριθ. A 125 της 8.6.1976, σ. 51.  (2) ΕΕ αριθ. Α 197 της 23.8.1976, σ. 16.  (3) ΕΕ αριθ. N 84 της 28.3.1974, σ. 10.     (1) ΠΑΡΑΡΤΗΜΑ I   ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ, ΣΥΜΒΟΛΟ ΕΠΙ ΤΗΣ ΔΙΟΡΘΩΜΕΝΗΣ ΤΙΜΗΣ ΤΟΥ ΣΥΝΤΕΛΕΣΤΟΥ ΑΠΟΡΡΟΦΗΣΕΩΣ, ΕΞΕΙΔΙΚΕΥΣΕΙΣ ΚΑΙ ΔΟΚΙΜΕΣ ΚΑΙ ΠΙΣΤΟΤΗΣ ΤΗΣ ΠΑΡΑΓΩΓΗΣ  (1.) 2. ΟΡΙΣΜΟΙ (2.1) 2.2. Τύπος ελκυστήρα. Ως "τύπος ελκυστήρα ως προς τον περιορισμό των εκπομπών των μολυνόντων αερίων που προέρχονται από τον κινητήρα". νοούνται οι ελκυστήρες που δεν παρουσιάζουν μεταξύ τους βασικές διαφορές.Οι διαφορές αυτές δύνανται να αφορούν ιδίως  τα χαρακτηριστικά του ελκυστήρα και του κινητήρα που προσδιορίζονται στο παράρτημα II.  2.3. Πετρελαιοκινητήρας. Ως "πετρελαιοκινητήρας" νοείται ένας κινητήρας που λειτουργεί βάσει της αρχής της "αναφλέξεως δια συμπιέσεως".  2.4. Μηχανισμός εκκινήσεως εν ψυχρώ. Ως "μηχανισμός εκκινήσεως εν ψυχρώ", νοείται ο μηχανισμός ο οποίος όταν λειτουργεί, αυξάνει προσκαίρως την ποσότητα του παρεχομένου στον κινητήρα καυσίμου και ο οποίος έχει προβλεφθεί για να διευκολύνει την εκκίνηση  του κινητήρα.  2.5. Νεφελόμετρο. Ως "νεφελόμετρο", νοείται μία συσκευή προοριζομένη να μετρεί κατά συνεχή τρόπο τους συντελεστές απορροφήσεως του φωτός των καυσαερίων που εκπέμπονται από τους ελκυστήρες.  3. ΑΙΤΗΣΗ ΕΓΚΡΙΣΕΩΣ ΕΟΚ 3.1. Η αίτηση εγκρίσεως πρέπει να υποβάλλεται από τον κατασκευαστή του ελκυστήρα ή από τον εντολοδόχο του.  3.2. Πρέπει να συνοδεύεται από τα κατωτέρω αναφερόμενα στοιχεία, εις τριπλούν, και από τις ακόλουθες ενδείξεις:  3.2.1. περιγραφή του τύπου του κινητήρα που περιέχει όλες τις ενδείξεις τις αναφερόμενες στο παράρτημα II,  3.2.2. σχέδια του θαλάμου συμπιέσεως και της άνω όψεως του εμβόλου.  3.3. Ένας κινητήρας με τους προβλεπομένους στο παράρτημα II εξοπλισμούς για την προσαρμογή του επί του προς έγκριση ελκυστήρα πρέπει να παρουσιασθεί στην αρμοδία διοικητική υπηρεσία την επιφορτισμένη με τις δοκιμές εκγρίσεως που αναφέρονται στο σημείο  5. Πάντως, αν ο κατασκευαστής το ζητήσει και η αρμοδία διοικητική υπηρεσία η επιφορτισμένη με τη δοκιμή εγκρίσεως το αποδεχθεί, είναι δυνατό να πραγματοποιηθεί δοκιμή επί ελκυστήρα αντιπροσωπευτικού του τύπου του προς έγκριση ελκυστήρα.  3α. ΕΓΚΡΙΣΗ ΕΟΚ Ένα κατάλληλο δελτίο εμφαινόμενο στο παράρτημα X επισυνάπτεται στο δελτίο εγκρίσεως ΕΟΚ.  4. ΣΥΜΒΟΛΟ ΤΗ ΔΙΟΡΘΩΜΕΝΗΣ ΤΙΜΗΣ ΤΟΥ ΣΥΝΤΕΛΕΣΤΟΥ ΑΠΟΡΡΟΦΗΣΕΩΣ (4.1.) (4.2.) (4.3.) 4.4. Κατ' εφαρμογή της παρούσης οδηγίας επί παντός ελκυστήρα συμφώνου προς έναν τύπο εγκεκριμένου ελκυστήρα πρέπει να εναποτεθεί, ευκρινώς και σε θέση ευπρόσιτη και υποδεικνυομένη στο παράρτημα του δελτίου εγκρίσεως που παρατίθεται στο παράρτημα X,  σύμβολο που παριστά ένα ορθογώνιο στο εσωτερικό του οποίου υπάρχει η διορθωμένη τιμή του συντελεστού απορροφήσεως, που λαμβάνεται κατά την έγκριση κατά τη διάρκεια της δοκιμής σε ελεύθερη επιτάχυνση, εκφραζομένη σε m 1 και προσδιοριζομένη κατά την  έγκριση δια της διαδικασίας που περιγράφεται στο σημείο 3.2. του παραρτήματος IV.  4.5. Το σύμβολο αυτό πρέπει να είναι ευανάγνωστο και ανεξίτηλο.  4.6 Το παράρτημα IX δίδει ένα παράδειγμα του σχήματος του συμβόλου αυτού.  5. ΕΞΕΙΔΙΚΕΥΣΕΙΣ ΚΑΙ ΔΟΚΙΜΕΣ 5.1. Γενικότητες Τα στοιχεία που είναι πιθανό να επηρεάσουν τις εκπομπές μολυνόντων αερίων πρέπει να έχουν σχεδιασθεί, κατασκευασθεί και τοποθετηθεί κατά τρόπο ώστε, υπό κανονικές συνθήκες χρησιμοποιήσεως και παρ' όλες τις δονήσεις στις οποίες είναι δυνατό να υποβληθεί  ο ελκυστήρας, να είναι δυνατόν να τηρηθούν για τον ελκυστήρα αυτόν οι τεχνικές προδιαγραφές της παρούσης οδηγίας.  5.2. Εξειδικεύσεις σχετικά με τους μηχανισμούς εκκινήσεως εν ψυχρώ 5.2.1. Ο μηχανισμός εκκινήσεως εν ψυχρώ πρέπει να έχει σχεδιασθεί και παραγματοποιηθεί κατά τρόπο ώστε να μη δύναται ούτε να τεθεί σε κίνηση, ούτε να διατηρηθεί σε κίνηση όταν ο κινητήρας ευρίσκεται υπό κανονικές συνθήκες λειτουργίας.  5.2.2. Οι προδιαγραφές του σημείου 5.2.1. δεν εφαρμόζονται αν πληρούται ένας τουλάχιστον εκ των κάτωθι όρων:  5.2.2.1. του μηχανισμού εκκινήσεως εν ψυχρώ ευρισκομένου εν λειτουργία, ο συντελεστής απορροφήσεως του φωτός των εκπεμπομένων αερίων από τον κινητήρα σε σταθεροποιημένο ρυθμό λειτουργίας, μετρούμενος σύμφωνα με την προβλεπομένη στο παράρτημα III  διαδικασία, δεν υπερβαίνει τα προβλεπόμενα από το παράρτημα VI όρια,  5.2.2.2. η διατήρηση σε λειτουργία του μηχανισμού εκκινήσεως εν ψυχρώ προκαλεί τη διακοπή λειτουργίας του κινητήρα εντός ευλόγου προθεσμίας.  5.3. Εξειδικεύσεις σχετικά με τις εκπομπές μολυνόντων αερίων 5.3.1. Η μέτρηση των, υπό του τύπου του παρουσιαζομένου προς έγκριση ΕΟΚ ελκυστήρα, εκπομπών μολυνόντων αερίων πρέπει να πραγματοποιηθεί συμφώνως με τις δύο περιγραφόμενες μεθόδους στα παραρτήματα III και IV και που αφορούν η μεν μία στις δοκιμές σε  σταθεροποιημένο ρυθμό λειτουργίας, η δε άλλη τις δοκιμές υπό ελευθέρα επιτάχυνση(2) 5.3.2. Η τιμή των εκπομπών μολυνόντων αερίων, μετρουμένη συμφώνως προς την περιγραφομένη στο παράρτημα III μέθοδο, δεν πρέπει να υπερβαίνει τα προδιαγραφόμενα στο παράρτημα VI όρια.  5.3.3. Για τους κινητήρες τους εφοδιασμένους με υπερτροφοδότηση αέρος επί του συστήματος εξατμίσεως, η τιμή του συντελεστού απορροφήσεως, μετρουμένη υπό ελευθέρα επιτάχυνση, δύναται να είναι το πολύ ίση προς την οριακή τιμή που προβλέπεται στο παράρτημα  VI για την τιμή της ονομαστικής ροής που αντιστοιχεί στο μέγιστο συντελεστή απορροφήσεως που μετρείται κατά τη διάρκεια των δοκιμών υπό σταθεροποιημένους ρυθμούς λειτουργίας, ηυξημένη κατά 0,5 m1.  5.4. Ισοδύναμα όργανα μετρήσεως είναι απαδεκτά. Αν χρησιμοποιείται όργανο διαφορετικό από αυτά που περιγράφονται στο παράρτημα VII, πρέπει να αποδειχθεί η ισοδυναμία του για τον υπό εξέταση κινητήρα.  (6.) 7. ΠΙΣΤΟΤΗΣ ΤΗΣ ΠΑΡΑΓΩΓΗΣ 7.1. Κάθε ελκυστήρας της σειράς πρέπει να είναι σύμφωνος προς τον εγκεκριμένο τύπο ελκυστήρα ως προς τα στοιχεία που επηρεάζουν την εκπομπή μολυνόντων αερίων.  (7.2).  7.3. Κατά γενικό κανόνα, η πιστότης της παραγωγής όσον στον περιορισμό των εκπομπών μολυνόντων αερίων που προέρχονται από τον πετρελαιοκινητήρα επαληθεύεται βάσει της περιγραφής που δίδεται στο παράρτημα στο δελτίο εγκρίσεως ΕΟΚ το παρατιθέμενο στο  παράρτημα X. Εξάλλου:  7.3.1. κατά τη διάρκεια ενός πραγματοποιουμένου ελέγχου επί ελκυστήρα δειγματοληπτικώς λαμβανομένου από την σειρά, οι δοκιμές πραγματοποιούνται υπό τις ακόλουθες συνθήκες:  7.3.1.1. ένας ελκυστήρας μη "ρονταρισμένος" υποβάλλεται στη δοκιμή υπό ελεύθερα επιτάχυνση που προβλέπεται στο παράρτημα IV. Ο ελκυστήρας θεωρείται ως σύμφωνος προς τον εγκεκριμένο τύπο αν η λαμβανομένη τιμή για τον συντελεστή απορροφήσεως δεν  υπερβαίνει πλέον του 0,5 m 1 την δεικνυομένη τιμή στο σύμβολο επί της διορθωμένης τιμής του συντελεστού αυτού.  7.3.1.2. στην περίπτωση κατά την οποία η λαμβανομένη τιμή κατά τη διάρκεια της δοκιμής που αφορά στο σημείο 7.3.1.1. υπερβαίνει πλέον του 0,5 m 1 την δεικνυομένη τιμή στο σύμβολο, ελκυστήρας του εν λόγω τύπου ή ο κινητήρας του πρέπει να υποβληθεί στη  δοκιμή σε σταθεροποιημένους ρυθμούς λειτουργίας επί της καμπύλης πλήρους φορτίου που προβλέπεται στο παράρτημα III. Η τιμή των εκπομπών δεν πρέπει νa υπερβαίνει τα προδιαγραφόμενα στο παράρτημα VI όρια.  (8.) (9.)   (1) Το κείμενο των παραρτημάτων είναι ανάλογο εκείνου του κανονισμού αριθ. 24 της Οικονομικής Επιτροπής του ΟΗΕ για την Ευρώπη. Ειδικότερα, οι υποδιαιρέσεις σε σημεία είναι οι ίδιες. Για αυτό, αν ένα σημείο του κανονισμού ΕΟΚ αριθ. 24 δεν έχει  αντίστοιχο σημείο στην παρούσα οδηγία, ο αριθμός του υποδεικνύεται εντός παρενθέσεως για υπενθύμιση. (2) Πραγματοποιείται μία δοκιμή υπό ελευθέρα επιτάχυνση. Ιδίως για να παρέχεται μία τιμή αναφοράς στις διοικητικές υπηρεσίες που χρησιμοποιούν τη μέθοδο  αυτή για τον έλεγχο των εν χρήσει ελκυστήρων.       ΠΑΡΑΡΤΗΜΑ II   ΒΑΣΙΚΑ ΧΑΡΑΚΤΗΡΙΣΤΙΚΑ ΤΟΥ ΕΛΚΥΣΤΗΡΑ ΚΑΙ ΤΟΥ ΚΙΝΗΤΗΡΑ ΚΑΙ ΠΛΗΡΟΦΟΡΙΕΣ ΠΟΥ ΑΦΟΡΟΥΝ ΣΤΗ ΣΥΜΠΕΡΙΦΟΡΑ ΚΑΤΑ ΤΙΣ ΔΟΚΙΜΕΣ (1) 1. Περιγραφή κινητήρα 1.1. Σήμα ...  1.2. Τύπος ...  1.3. Κύκλος: τετράχρονος/δίχρονος(2) 1.4. Διάμετρος κυλίνδρου ... mm 1.5. Διαδρομή ... mm 1.6. Αριθμός κυλίνδρων ...  1.7. Κυλινδρισμός ... cm3.  1.8. Ογκομετρικός λόγος συμπιέσεως (3) ...  1.9. Τρόπος ψύξεως ...  1.10. Υπερτροφοδότηση μετά/άνευ(2) περιγραφής του συστήματος ...  1.11. Φίλτρο αέρος: σχέδια ή σήματα και τύποι ...  2. Πρόσθετα αντικαπνικά συστήματα (αν υπάρχουν και δεν συμπεριλαμβάνονται σε άλλο σημείο) Περιγραφή και σχήματα ...  3. Τροφοδότηση 3.1. Περιγραφή και σχήματα των αγωγών εισαγωγής και των εξαρτημάτων τους (μηχανισμός επαναθερμάνσεως, σιγαστήρας εισαγωγής, κλπ.) ...  3.2. Τροφοδότηση σε καύσιμα 3.2.1. Αντλία τροφοδοτήσεως Πίεση(1) ... ή χαρακτηριστικό διάγραμμα(1) ...  3.2.2. Μηχανισμός εγχύσεως (injection) ...  3.2.2.1. Αντλία 3.2.2.1.1. Σήμα(τα) ...  3.2.2.1.2. Τύπος(οι) ...  3.2.2.1.3. Παροχή ... mm3 τη φορά όταν η αντλία λειτουργεί σε ... στροφές/λεπτό(4) υπό πλήρη έγχυση ή χαρακτηριστικό διάγραμμα(4)(2) ...  Αναφέρατε τη χρησιμοποιουμένη μέθοδο: επί του κινητήρα/επί πάγκου ελέγχου της αντλίας(2) 3.2.2.1.4. Προπορεία στην έγχυση ...  3.2.2.1.4.1. Καμπύλη προπορείας στην έγχυση ...  3.2.2.1.4.1. Ρύθμιση χρονισμού ...  3.2.2.2. Σύστημα σωληνώσεων εγχύσεως 3.2.2.2.1. Μήκος ...  3.2.2.2.2. Εσωτερική διάμετρος ...  3.2.2.3. Εγχυτήρας(ες) ...  3.2.2.3.1. Σήμα(τα) ...  3.2.2.3.2. Τύπος(οι) ...  3.2.2.3.3. Πίεση ενάρξεως ... σε bar(4) ή χαρακτηριστικό διάγραμμα(4)(2) ...  3.2.2.4. Ρυθμιστής 3.2.2.4.1. Σήμα(τα) ...  3.2.2.4.2. Τύπος(οι) ...  3.2.2.4.3. Ταχύτης ενάρξεως διακοπής υπό φορτίο ... στροφές/λεπτό 3.2.2.4.4. Μεγίστη ταχύτης εν κενώ ... στροφές/λεπτό 3.2.2.4.5. Ταχύτης σε κατάσταση ρελαντί ... στροφές/λεπτό 3.3. Σύστημα εκκινήσεως εν ψυχρώ 3.3.1. Σήμα(τα) ...  3.3.2. Τύπος(οι) ...  3.3.3. Περιγραφή ...  4. Διανομή 4.1. Ύψος μετακινήσεως των βαλβίδων και γωνίες ανοίγματος και κλεισίματος σε σχέση προς τα νεκρά σημεία ...  4.2. Διάκενο αναφοράς και/ή ρυθμίσεως(2) ...  5. Μηχανισμός εξατμίσεως 5.1 Περιγραφή και σήματα ...  5.2. Μέση πίεση αντισταθμίσεως στη μεγίστη ισχύ ... mm στήλης ύδατος Pascal (Pa) 6. Μετάδοση της κινήσεως 6.1. Ροπή αδρανείας του σφονδύλου του κινητήρα ...  6.2. Πρόσθετη ροπή αδρανείας όταν το κιβώτιο ταχυτήτων ευρίσκεται στο νεκρό σημείο ...  ...  7. Πρόσθετες πληροφορίες που αφορούν στις συνθήκες των δοκιμών 7.1. Χρησιμοποιούμενο λιπαντικό 7.1.1. Σήμα(τα) ...  7.1.2. Τύπος (οι) ...  (αναφέρατε το % ποσοστό του ελαίου εντός του καυσίμου αν αναμιγνύεται στο λιπαντικό).  8. Επιδόσεις του κινητήρα 8.1. Γωνιακή ταχύτης σε κατάσταση ρελαντί ... στροφές/λεπτό(4) 8.2. Γωνιακή ταχύτης αντιστοιχούσα σε κατάσταση μεγίστης ισχύος ... στροφές/λεπτό(4) 8.3. Ισχύς στα έξι σημεία μετρήσεως που προβλέπονται στο σημείο 2.1. του παραρτήματος III.  8.3.1. Ισχύς επί του κινητήρα στον πάγκο: υποδείξατε το ακόλουθο πρότυπο (BSI- CUNA-DIN-GOST-IGM-ISO-SAE, κλπ.) 8.3.2. Ισχύς στους τροχούς του οχήματος  "" ID="1">1. ...> ID="2">..."> ID="1">2. ...> ID="2">..."> ID="1">3. ...> ID="2">..."> ID="1">4. ...> ID="2">..."> ID="1">5. ...> ID="2">..."> ID="1">6. ...> ID="2">...">   (1) Για κινητήρες και συστήματα μη συμβατικά, ο κατασκευαστής θα παρέχει τα ισοδύναμα χαρακτηριστικά αυτών που αναφέρονται σε συνέχεια. (2) Διαγράψατε την περιττή ένδειξη.  (3) Προσδιορίσατε την ανοχή.  (4) Προσδιορίσατε την ανοχή.       ΠΑΡΑΡΤΗΜΑ III   ΔΟΚΙΜΗ ΣΕ ΣΤΑΘΕΡΟΠΟΙΗΜΕΝΟΥΣ ΡΥΘΜΟΥΣ ΛΕΙΤΟΥΡΓΙΑΣ  1. ΕΙΣΑΓΩΓΗ 1.1. Το παρόν παράρτημα περιγράφει τη μέθοδο που επιτρέπει τον προσδιορισμό των εκπομπών μολυνόντων αερίων σε διαφόρους σταθεροποιημένους ρυθμούς λειτουργίας στο 80% της μεγίστης ισχύος του κινητήρα.  1.2. Η δοκιμή δύναται να πραγματοποιηθεί είτε επί του κινητήρα, είτε επί ενός ελκυστήρα.  2. ΑΡΧΗ ΤΗΣ ΜΕΤΡΗΣΕΩΣ 2.1. Πραγματοποιείται μέτρηση της αδιαφανείας των καυσαερίων που παράγονται από τον κινητήρα, λειτουργούντος στο 80% της μεγίστης ισχύος και σε σταθεροποιημένο ρυθμό λειτουργίας. Πραγματοποιούνται έξι μετρήσεις κατανεμημένες κατά ομοιόμορφο τρόπο μεταξύ  του ρυθμού λειτουργίας που αντιστοιχεί στη μεγίστη ισχύ του κινητήρα και του μεγαλύτερου από τους δύο ακολούθους ρυθμούς περιστροφής του κινητήρα:  - 55% του ρυθμού περιστροφής που αντιστοιχεί στην μεγίστη ισχύ.  - 1 000 στροφές/λεπτό.  Τα ακρότατα σημεία μετρήσεως πρέπει να κείνται στα άκρα του ορισθέντος ανωτέρω διαστήματος.  2.2. Για τους πετρελαιοκινητήρες τους εφοδιασμένους με μηχανισμό υπερτροφοδοτήσεως σε αέρα, ο οποίος δύναται να τεθεί σε λειτουργία κατά βούληση, και για τους οποίους η έναρξη της λειτουργίας του μηχανισμού υπερτροφοδοτήσεως σε αέρα συνεπάγεται  αυτομάτως αύξηση της ποσότητος του εγχυνομένου καυσίμου, οι μετρήσεις πραγματοποιούνται μετά ή άνευ υπερτροφοδοτήσεως.  Για κάθε ρυθμό περιστροφής, ως αποτέλεσμα της μετρήσεως θεωρείται η μεγαλύτερη από τις δύο τιμές που ελήφθησαν.  3. ΣΥΝΘΗΚΕΣ ΔΟΚΙΜΗΣ 3.1. Ελκυστήρες ή κινητήρες 3.1.1. Ο ελκυστήρας ή κινητήρας παρουσιάζεται σε καλή μηχανική κατάσταση. Ο κινητήρας πρέπει να είναι "ρονταρισμένος".  3.1.2. Ο κινητήρας πρέπει να δοκιμάζεται με τους προβλεπόμενους στο παράρτημα II εξοπλισμούς.  3.1.3. Οι ρυθμίσεις του κινητήρα είναι αυτές που προβλέπονται από την κατασκευή και που αναφέρονται στο παράρτημα II.  3.1.4. Ο μηχανισμός εξατμίσεως δεν πρέπει να έχει ουδεμία οπή ικανή να επιφέρει διάλυση των εκπεμπομένων από τον κινητήρα αερίων.  3.1.5. Ο κινητήρας πρέπει να ευρίσκεται υπό τις κανονικές συνθήκες λειτουργίας που προβλέπονται από τον κατασκευαστή. Όσον αφορά ιδιαιτέρως στο ύδωρ ψύξεως και στο έλαιο, το καθένα πρέπει να είναι στην κανονική θερμοκρασία που προβλέπεται από τον  κατασκευαστή.  3.2. Καύσιμο Το καύσιμο είναι το καύσιμο αναφοράς του οποίου οι εξειδικεύσεις ορίζονται στο παράρτημα V.  3.3. Εργαστήριο δοκιμών 3.3.1. Η απόλυτη θερμοκρασία του εργαστηρίου T, εκφραζομένη σε βαθμούς Κέλβιν, και η ατμοσφαιρική πίεση H εκφραζομένη εις Τορικέλλι μετρούνται, και πραγματοποιείται η μέτρηση του συντελεστού F που ορίζεται με τη σχέση:  F= () 0,65 x () 0,5 3.3.2. Για να αναγνωρισθεί μία δοκιμή ως έγκυρη, ο συντελεστής F πρέπει να είναι τέτοιος ώστε 0,98  F  1,02.  3.4. Όργανα δειγματοληψίας και μετρήσεως Ο συντελεστής απορροφήσεως του φωτός των καυσαερίων πρέπει να μετρηθεί με ένα νεφελόμετρο που πληροί τις συνθήκες του παραρτήματος VII και που είναι εγκατεστημένο σύμφωνα προς το παράρτημα VIII.  4. ΟΡΙΑΚΕΣ ΤΙΜΕΣ 4.1. Για καθένα από τους έξη ρυθμούς περιστροφής στους οποίους επραγματοποιήθησαν οι μετρήσεις του συντελεστού απορροφήσεως του φωτός σε εφαρμογή στου σημείου 2.1., υπολογίζεται η ονομαστική ροή αερίου G, εκφραζομένη σε λίτρα ανά δευτερόλεπτο και  οριζομένη από τις ακόλουθες σχέσεις:  - για τους δίχρονους κινητήρες: G = - για τους τετράχρονους κινητήρες: G = όπου V κυλινδρισμός του κινητήρα εκφρασμένος σε λίτρα και n ρυθμός περιστροφής εκφρασμένος σε στροφές ανά λεπτό.  4.2. Για κάθε ρυθμό περιστροφής, ο συντελεστής απορροφήσεως του φωτός των καυσαερίων δεν πρέπει να υπερβαίνει την οριστική τιμή που αναφέρεται στον πίνακα του παραρτήματος VI. Όταν η τιμή της ονομαστικής ροής δεν είναι από αυτές που αναφέρονται στον  πίνακα αυτό, η προς συγκράτηση οριακή τιμή επιτυγχάνεται δια της μεθόδου της παρεμβολής (interpolation) κατ' ανάλογα μέρη.       ΠΑΡΑΡΤΗΜΑ IV   ΔΟΚΙΜΗ ΥΠΟ ΕΛΕΥΘΕΡΑ ΕΠΙΤΑΧΥΝΣΗ  1. ΣΥΝΘΗΚΕΣ ΔΟΚΙΜΗΣ 1.1. Η δοκιμή πραγματοποιείται επί του ελκυστήρα ή του κινητήρα που έχει υποστεί τη δοκιμή που περιγράφεται στο παράρτημα III υπό σταθεροποιημένους ρυθμούς λειτουργίας.  1.1.1. Όταν η δοκιμή πραγματοποιείται επί ενός κινητήρα επί πάγκου, πρέπει να πραγματοποιηθεί το ταχύτερο δυνατό μετά τον έλεγχο της αδιαφανείας υπό πλήρες φορτίο σε σταθεροποιημένο ρυθμό λειτουργίας. Ειδικότερα, το ύδωρ ψύξεως και το έλαιο πρέπει να  έχουν τις κανονικές θερμοκρασίες που υποδεικνύονται από τον κατασκευαστή.  1.1.2. Όταν η δοκιμή πραγματοποιείται επί ενός ελκυστήρα σε στάση, ο κινητήρας πρέπει να έχει τεθεί εκ των προτέρων, κατά τη διάρκεια μιας διαδρομής σε οδό, υπό κανονικές συνθήκες λειτουργίας. Η δοκιμή πρέπει να πραγματοποιηθεί το ταχύτερο δυνατό μετά  το πέρας της διαδρομής σε οδό.  1.2. Ο θάλαμος καύσεως δεν πρέπει να ψυχθεί ή να λερωθεί από παρατεταμένη περίοδο λειτουργίας σε κατάσταση ρελαντί που προηγείται της δοκιμής.  1.3. Εφαρμόζονται οι όροι της δοκιμής που ορίσθηκαν στα σημεία 3.1., 3.2. και 3.3. του παραρτήματος III.  1.4. Εφαρμόζονται οι όροι οι σχετικοί προς τα όργανα δειγματοληψίας και μετρήσεως που ορίζονται στο σημείο 3.4. του παραρτήματος III.  2. ΟΡΟΙ ΔΟΚΙΜΗΣ 2.1. Όταν η δοκιμή πραγματοποιείται στον πάγκο, ο κινητήρας αποσυνδέεται της πέδης, και αυτή αντικαθίσταται είτε από τα όργανα που τίθενται σε περιστροφή όταν το κιβώτιο των ταχυτήτων ευρίσκεται στο νεκρό σημείο, είτε υπό μιας αδρανείας αισθητώς  ισοδυνάμου προς αυτή των οργάνων.  2.2. Όταν η δοκιμή πραγματοποιείται επί ενός ελκυστήρα, το κιβώτιο των ταχυτήτων είναι τοποθετημένο στη θέση νεκρό σημείο και ο κινητήρας είναι συμπλεγμένος.  2.3. Όταν ο κινητήρας λειτουργεί σε κατάσταση ρελαντί, ασκείται ταχεία δράση, αλλά χωρίς βιαιότητα, επί του επιταχυντήρα, κατά τρόπο ώστε να επιτευχθεί η μεγίστη παροχή της αντλίας εγχύσεως. Η θέση αυτή διατηρείται μέχρις ότου επιτευχθεί η μεγίστη  γωνιακή ταχύτης του κινητήρα και μέχρι της επεμβάσεως του ρυθμιστήρα. Μόλις η ταχύτητα αυτή επιτευχθεί, παύει να ασκείται δράση επί του επιταχυντήρα μέχρις ότου ο κινητήρας επανακτά την ταχύτητά του της καταστάσεως ρελαντί και το νεφελόμετρο επανευρεθεί  υπό τις αντίστοιχες συνθήκες.  2.4. Η διαδικασία που περιγράφεται στο σημείο 2.3. επαναλαμβάνεται τουλάχιστον έξι φορές για να καθαρισθεί το σύστημα εξατμίσεως και ενδεχομένως να πραγματοποιηθεί ρύθμιση των οργάνων. Σημειώνονται οι μέγιστες τιμές των αδιαφανειών που επιτυγχάνονται  κατά τη διάρκεια των επομένων επιταχύνσεων μέχρις ότου επιτευχθούν σταθεροποιημένες τιμές. Δεν λαμβάνονται υπόψη τιμές που επιτυγχάνονται κατά την περίοδο επιβραδύνσεως του κινητήρα, η οποία ακολουθεί επιτάχυνση. Οι αναγνώσιμες τιμές θεωρούνται  σταθεροποιημένες όταν τέσσερις συνεχείς τιμές ευρίσκονται εντός μιας ζώνης της οποίας το πλάτος είναι ίσο προς 0,25 m 1, και δεν σχηματίζουν φθίνουσα σειρά. Ο συντελεστής απορροφήσεως ΧΜ που λαμβάνεται υπόψη είναι η μέση αριθμητική τιμή αυτών των  τεσσάρων τιμών.  2.5. Οι κινητήρες οι εφοδιασμένοι με έναν υπερτροφοδότη αέρος υποβάλλονται κατά περίπτωση στις ακόλουθες ειδικές προδιαγραφές:  2.5.1. Για τους κινητήρες με υπερτροφοδότη αέρος συζευγμένο ή μηχανικώς παρασυρόμενο από τον κινητήρα και δυνάμενο να αποσυμπλεχθεί, πραγματοποιούνται δύο πλήρεις διαδικασίες μετρήσεως με προκαταρκτικές επιταχύνσεις, του υπερτροφοδότη στη μία περίπτωση  συμπεπλεγμένο και στην άλλη αποσυμπεπλεγμένου. Το αποτέλεσμα της μετρήσεως που λαμβάνεται υπόψη είναι το πλέον υψηλό των δύο λαμβανομένων αποτελεσμάτων.  2.5.2. Για τους κινητήρες με υπερτροφοδότηση αέρος που δύναται να τεθεί εκτός κυκλώματος με την χρήση ενός "by-pass" του οποίου ο χειρισμός ευρίσκεται στη διάθεση του οδηγού, η δοκιμή πρέπει να πραγματοποιηθεί με και χωρίς "by-pass". Το αποτέλεσμα της  μετρήσεως που λαμβάνεται υπόψη είναι το υψηλότερο των λαμβανομένων αποτελεσμάτων.  3. ΠΡΟΣΔΙΟΡΙΣΜΟΣ ΤΗΣ ΔΙΟΡΘΩΜΕΝΗΣ ΤΙΜΗΣ ΤΟΥ ΣΥΝΤΕΛΕΣΤΟΥ ΑΠΟΡΡΟΦΗΣΕΩΣ 3.1. Συμβολισμοί Ορίζονται με τα σύμβολα:  XM = η τιμή του συντελεστού απορροφήσεως σε ελευθέρα επιτάχυνση μετρουμένη όπως προβλέπεται στο σημείο 2.4- XL = η διορθωμένη τιμή του συντελεστού απορροφήσεως σε ελεύθερη επιτάχυνση- SM = η τιμή του συντελεστού απορροφήσεως μετρουμένη σε σταθεροποιημένη κατάσταση λειτουργίας (σημείο 2.1 του παραρτήματος III) η οποία είναι η πλησιέστερη της προδιαγραφομένης οριακής τιμής που αντιστοιχεί στην ιδία ονομαστική ροή- SL = η τιμή του συντελεστού απορροφήσεως (σημείο 4.2. του παραρτήματος III) για την ονομαστική ροή που αντιστοιχεί στο σημείο μετρήσεως που οδήγησε στην τιμή SM- L = το πραγματικό μήκος της φωτεινής ακτίνος εντός του νεφελόμετρου.  3.2. Των συντελεστών απορροφήσεως εκπεφρασμένων σε m 1 και του πραγματικού μήκους της φωτεινής ακτίνος εκπεφρασμένου σε μέτρα, η διορθωμένη τιμή XL δίδεται από τον μικρότερο εκ των δύο επομένων τύπων:  XL =  x XM ή XL = XM + 0,5      ΠΑΡΑΡΤΗΜΑ V    ΧΑΡΑΚΤΗΡΙΣΤΙΚΑ ΤΟΥ ΠΡΟΒΛΕΠΟΜΕΝΟΥ ΚΑΥΣΙΜΟΥ ΑΝΑΦΟΡΑΣ ΓΙΑ ΤΙΣ ΔΟΚΙΜΕΣ ΕΓΚΡΙΣΕΩΣ ΚΑΙ ΤΟΝ ΕΛΕΓΧΟ ΤΗΣ ΠΙΣΤΟΤΗΤΟΣ ΠΑΡΑΓΩΓΗΣ  "" ID="1">Πυκνότης 15/4 oC> ID="2">0,830 +- 0,005> ID="3">ASTM D 1298-67"> ID="1">Απόσταξη> ID="3">ASTM D 86-67"> ID="1">50%>  ID="2">ελάχ. 245oC"> ID="1">90%> ID="2">330 +- 10oC"> ID="1">Τελικό σημείο> ID="2">μέγ. 370oC"> ID="1">Δείκτης κετανίου> ID="2">54 +- 3> ID="3">ASTM D 976-66"> ID="1">Κινηματικό ιξώδες σε 100oF> ID="2">3 +- 0,5 cSt> ID="3">ASTM D 445-65">  ID="1">Περιεκτικότης σε θείο> ID="2">0,4 +- 0,1 % βάρους> ID="3">ASTM D 129-64"> ID="1">Σημείο φλέξεως> ID="2">ελάχ. 55oC> ID="3">ASTM D 93-71"> ID="1">Σημείο διαταραχής> ID="2">μέγ.-7oC> ID="3">ASTM D 2500-66"> ID="1">Σημείο ανιλίνης> ID="2">69 +-  5oC> ID="3">ASTM D 611-64"> ID="1">Άνθραξ στα κατάλοιπα 10%> ID="2">μέγ. 0,2 % βάρους> ID="3">ASTM D 524-64"> ID="1">Περιεκτικότης σε τέφρα> ID="2">μέγ. 0,01 % βάρους> ID="3">ASTM D 482-63"> ID="1">Περιεκτικότης σε ύδωρ> ID="2">μέγ. 0,05 % βάρους>  ID="3">ASTM D 95-70"> ID="1">Διάβρωση χαλκίνου ελάσματος στους 100oC> ID="2">1 μέγ.> ID="3">ASTM D 130-68"> ID="1" ASSV="2">Κατωτέρα θερμαντική ικανότης> ID="2" ACCV="2.2.1">10 250 +- 100 kcal/kg> ID="3" ASSV="2">ASTM D 2-68 (Ap. VI)"> ID="2" ACCV="2.2.3">18 450 +- 180 BTY/1b"> ID="1">Δείκτης ισχυράς οξύτητος> ID="2">Κενό mg KOH/g> ID="3">ASTM D 974-64""Σημείωση:"Το καύσιμο δεν πρέπει να αποτελείται παρά μόνο από άμεσα κλάσματα αποστάξεως, αποϋδροθειωμένα ή μη, και δεν  πρέπει να περιέχει κανένα πρόσθετο.>      ΠΑΡΑΡΤΗΜΑ VI    ΟΡΙΑΚΕΣ ΤΙΜΕΣ ΕΦΑΡΜΟΖΟΜΕΝΕΣ ΚΑΤΑ ΤΗΝ ΔΙΑΡΚΕΙΑ ΤΩΝ ΔΟΚΙΜΩΝ ΣΕ ΣΤΑΘΕΡΟΠΟΙΗΜΕΝΟΥΣ ΡΥΘΜΟΥΣ ΛΕΙΤΟΥΡΓΙΑΣ  "" ID="1"> 42> ID="2">2,26"> ID="1">45> ID="2">2,19"> ID="1">50> ID="2">2,08"> ID="1">55> ID="2">1,985"> ID="1">60> ID="2">1,90"> ID="1">65>  ID="2">1,84"> ID="1">70> ID="2">1,775"> ID="1">75> ID="2">1,72"> ID="1">80> ID="2">1,665"> ID="1">85> ID="2">1,62"> ID="1">90> ID="2">1,575"> ID="1">95> ID="2">1,535"> ID="1">100> ID="2">1,495"> ID="1">105> ID="2">1,465"> ID="1">110>  ID="2">1,425"> ID="1">115> ID="2">1,395"> ID="1">120> ID="2">1,37"> ID="1">125> ID="2">1,345"> ID="1">130> ID="2">1,32"> ID="1">135> ID="2">1,30"> ID="1">140> ID="2">1,27"> ID="1">145> ID="2">1,25"> ID="1">150> ID="2">1,225"> ID="1">155>  ID="2">1,205"> ID="1">160> ID="2">1,19"> ID="1">165> ID="2">1,17"> ID="1">170> ID="2">1,155"> ID="1">175> ID="2">1,14"> ID="1">180> ID="2">1,125"> ID="1">185> ID="2">1,11"> ID="1">190> ID="2">1,095"> ID="1">195> ID="2">1,08"> ID="1"> 200>  ID="2">1,065""Σημείωση: Μολονότι οι ανωτέρω τιμές στρογγυλοποιούνται στα 0,01 ή 0,005 ως έγγιστα, αυτό δεν σημαίνει ότι οι μετρήσεις πρέπει να πραγματοποιηθούν με την ακρίβεια αυτή.>    ΠΑΡΑΡΤΗΜΑ VII   ΧΑΡΑΚΤΗΡΙΣΤΙΚΑ ΤΩΝ ΝΕΦΕΛΟΜΕΤΡΩΝ  1. ΠΕΔΙΟ ΕΦΑΡΜΟΓΗΣ Το παρόν παράρτημα προσδιορίζει τις συνθήκες που πρέπει να πληρούνται υπό των νεφελομέτρων που προορίζονται να χρησιμοποιηθούν στις περιγραφόμενες στα παραρτήματα III και IV δοκιμές.  2. ΒΑΣΙΚΑ ΧΑΡΑΚΤΗΡΙΣΤΙΚΑ ΓΙΑ ΤΑ ΝΕΦΕΛΟΜΕΤΡΑ 2.1. Το προς μέτρηση αέριο περιέχεται εντός δοχείου του οποίου η εσωτερική επιφάνεια δεν είναι ανακλώσα.  2.2. Το πραγματικό μήκος της διαδρομής των φωτεινών ακτίνων δια μέσου του προς μέτρηση αερίου προσδιορίζεται λαμβανομένης υπόψη της πιθανής επιδράσεως των μηχανισμών προφυλάξεως της φωτεινής πηγής και του φωτοηλεκτρικού κυττάρου. Αυτό το πραγματικό  μήκος πρέπει να αναφέρεται επί του οργάνου.  2.3. Ο δείκτης μετρήσεως του νεφελόμετρου πρέπει να έχει δύο κλίμακες μετρήσεως η μία σε απόλυτες μονάδες φωτεινής απορροφήσεως από 0 έως  m 1 και η άλλη γραμμική από 0 έως 100. Οι δύο κλίμακες μετρήσεως εκτείνονται από το 0 για την ολική φωτεινή ροή  μέχρι το μέγιστο της κλίμακος για το πλήρες σκότος.  3. ΧΑΡΑΚΤΗΡΙΣΤΙΚΑ ΚΑΤΑΣΚΕΥΗΣ 3.1. Γενικότητες Το νεφελόμετρο πρέπει να είναι τέτοιο, ώστε, υπό συνθήκες λειτουργίας σε σταθεροποιημένους ρυθμούς λειτουργίας, ο θάλαμος καπνού να πληρούται με καπνό ομογενούς αδιαφανείας.  3.2. Θάλαμος καπνού και σωλήν του νεφελόμετρου 3.2.1. Οι προσπτώσεις επί του φωτοηλεκτρικού κυττάρου παρασιτικού φωτός οφειλομένου στις εσωτερικές ανακλάσεις ή στα φαινόμενα διαχύσεως πρέπει να περιορισθούν στο ελάχιστο (επί παραδείγματι δια της επενδύσεως των εσωτερικών επιφανειών με μαύρο ματ και  με μία κατάλληλη γενική διάταξη).  3.2.2. Τα οπτικά χαρακτηριστικά πρέπει να είναι τέτοια ώστε το συνδυασμένο φαινόμενο της διαχύσεως και της ανακλάσεως να μην υπερβαίνει μία μονάδα της γραμμικής κλίμακος, όταν ο θάλαμος καπνού είναι πλήρης δι' ενός καπνού έχοντος συντελεστή απορροφήσεως  προσεγγίζοντα το 1,7 m 1.  3.3. Φωτεινή πηγή Πρέπει να αποτελείται από ένα λαμπτήρα πυρακτώσεως του οποίου η θερμοκρασία χρώματος περιέχεται μεταξύ 2 800 και 3 250 K.  3.4. Λήψη 3.4.1. Ο δέκτης αποτελείται από ένα φωτοηλεκτρικό κύτταρο που έχει μία καμπύλη αποκρίσεως φάσματος ομοιάζουσα προς τη φωτοοπτική καμπύλη του ανθρωπίνου οφθαλμού (το μέγιστο αποκρίσεως ευρίσκεται εντός της ζώνης 550/570 nm, ολιγότερο των 4% αυτής της  μεγίστης αποκρίσεως ευρίσκεται κάτω των 430 nm και άνω των 680 nm).  3.4.2. Η κατασκευή του ηλεκτρικού κυκλώματος που περιέχει τον δείκτη μετρήσεως πρέπει να είναι τέτοια ώστε το ρεύμα εξόδου του φωτοηλεκτικού κυττάρου να είναι μία γραμμική συνάρτηση της εντάσεως του προσπίπτοντος φωτός εντός της περιοχής των  θερμοκρασιών λειτουργίας του φωτοηλεκτρικού κυττάρου.  3.5. Κλίμακες μετρήσεως 3.5.1. Ο συντελεστής απορροφήσεως του φωτός k υπολογίζεται από τον τύπο Φ = Φο.e kL. Όπου L είναι το πραγματικό μήκος της διαδρομής των φωτεινών ακτίνων δια μέσου του προς μέτρηση αερίου, Φο η προσπίπτουσα ροή και Φ η εξερχομένη ροή.  Όταν το πραγματικό μήκος L ενός τύπου νεφελόμετρου δεν δύναται να εκτιμηθεί αμέσως εκ της γεωμετρίας του, το πραγματικό μήκος L πρέπει να προσδιορισθεί:  - είτε δια της περιγραφομένης μεθόδου στο σημείο 4,  - είτε δια συγκρίσεως με άλλο τύπο νεφελόμετρου του οποίου είναι γνωστό το πραγματικό μήκος.  3.5.2. Η σχέση μεταξύ της γραμμικής κλίμακος από 0 έως 100 και του συντελεστού απορροφήσεως k δίδεται από τον τύπο k = -  loge(1 - ) όπου το N παριστά μία αναγνώριση της γραμμικής κλίμακος και k η αντίστοιχη τιμή του συντελεστού απορροφήσεως.  3.5.3. Ο δείκτης μετρήσεως του νεφελόμετρου πρέπει να επιτρέπει την ανάγνωση ενός συντελεστού απορροφήσεως 1,7 m 1 με ακρίβεια 0,025 m 1 3.6. Ρύθμιση και έλεγχος του οργάνου μετρήσεως 3.6.1. Το ηλεκτρικό κύκλωμα του φωτοηλεκτρικού κυττάρου και του δείκτη πρέπει να είναι ρυθμιζόμενο για να δύναται να επαναφέρει τη βελόνη στο μηδέν όταν η φωτεινή ροή διασχίζει τον θάλαμο καπνού που είναι πλήρης καθαρού αέρος ή ένα θάλαμο με ταυτόσημα  χαρακτηριστικά.  3.6.2. Με το λαμπτήρα σβηστό και το ηλεκτρικό κύκλωμα μετρήσεως ανοικτό ή βραχυκλωμένο, η ανάγνωση επί της κλίμακος των συντελεστών απορροφήσεως είναι  και με το κύκλωμα μετρήσεως επανασυνδεδεμένο, η αναγνώσιμη τιμή πρέπει να παραμένει στο  3.6.3. Ένας ενδιάμεσος έλεγχος πρέπει να πραγματοποιηθεί δια της εισαγωγής εντός του θαλάμου καπνού ενός φίλτρου που αντιπροσωπεύει αέριο του οποίου ο γνωστός συντελεστής απορροφήσεως k, μετρούμενος ως αναφέρεται στο σημείο 3.5.1., περιέχεται μεταξύ 1,6  m 1 και 1,8 m 1. Η τιμή του k πρέπει να είναι γνωστή με προσέγγιση 0,025 m 1. Ο έλεγχος συνίσταται στο να εξακριβωθεί ότι η τιμή αυτή δεν διαφέρει περισσότερο του 0,05 m 1 αυτής που αναγιγνώσκεται επί του δείκτου μετρήσεως όταν το φίλτρο εισάγεται  μεταξύ της φωτεινής πηγής και του φωτοηλεκτρικού κυττάρου.  3.7. Απόκριση του νεφελόμετρου 3.7.1. Ο χρόνος αποκρίσεως του ηλεκτρικού κυκλώματος μετρήσεως, που αντιστοιχεί στον απαραίτητο χρόνο για την επίτευξη υπό του δείκτου μιας αποκλίσεως 90% της πλήρους κλίμακος όταν περιλαμβάνεται ένα διάφραγμα που επισκοτίζει πλήρως το φωτοηλεκτρικό  κύτταρο, πρέπει να είναι από 0,9 έως 1,1 δευτερόλεπτα.  3.7.2. Η απόσβεση του ηλεκτρικού κυκλώματος μετρήσεως πρέπει να είναι τέτοια ώστε η αρχική υπέρβαση υπεράνω της τελικής σταθεράς τιμής μετά από κάθε στιγμιαία διακύμανση της τιμής εισόδου (επί παραδείγματι το φίλτρο ελέγχου) να μην υπερβαίνει το 4% της  τιμής αυτής σε μονάδες της γραμμικής κλίμακος.  3.7.3. Ο χρόνος αποκρίσεως του νεφελόμετρου που οφείλεται στα φυσικά φαινόμενα εντός του θαλάμου καπνού είναι αυτός που παρέρχεται από της ενάρξεως της εισόδου των αερίων εντός του οργάνου μετρήσεως μέχρι της ολοσχερούς πληρώσεως του θαλάμου καπνού. Δεν  πρέπει να υπερβαίνει τα 0,4 του δευτερολέπτου.  3.7.4. Οι διατάξεις αυτές εφαρμόζονται μόνο στα νεφελόμετρα που χρησιμοποιούνται για τις μετρήσεις αδιαφανείας σε ελευθέρα επιτάχυνση.  3.8. Πίεση του προς μέτρηση αερίου και πίεση του αέρος σαρώσεως 3.8.1. Η πίεση των καυσαερίων εντός του θαλάμου καπνού δεν πρέπει να διαφέρει αυτής του περιβάλλοντος αέρος περισσότερο των 735 Pa.  3.8.2. Οι διακυμάνσεις πιέσεως του προς μέτρηση αερίου και του αέρος σαρώσεως δεν πρέπει να προκαλούν μία διακύμανση του συντελεστού απορροφήσεως ανώτερη του 0,05 m 1 για ένα προς μέτρηση αέριο που αντιστοιχεί σ' ένα συντελεστή απορροφήσεως 1,7 m 1 3.8.3. Το νεφελόμετρο πρέπει να είναι εφοδιασμένο με τους κατάλληλους μηχανισμούς για τη μέτρηση της πιέσεως εντός του θαλάμου καπνού.  3.8.4. Τα όρια διακυμάνσεως της πιέσεως του αερίου και του αέρος σαρώσεως εντός του θαλάμου καπνού υποδεικνύονται υπό του κατασκευαστού του οργάνου.  3.9 Θερμοκρασία του προς μέτρηση αερίου 3.9.1. Σε κάθε σημείο του θαλάμου καπνού, η θερμοκρασία του αερίου τη στιγμή της μετρήσεως πρέπει να είναι μεταξύ 70 oC και μιας μεγίστης θερμοκρασίας που καθορίζεται υπό του κατασκευαστού του νεφελόμετρου κατά τέτοιο τρόπο ώστε οι αναγνώσεις εντός της  περιοχής αυτής των θερμοκρασιών να μη παρουσιάζουν διακύμανση πλέον του 0,1 m 1 όταν ο θάλαμος είναι πλήρης ενός αερίου που έχει συντελεστή απορροφήσεως 1,7 m 1.  3.9.2. Το νεφελόμετρο πρέπει να είναι εφοδιασμένο με τους καταλλήλους μηχανισμούς για τη μέτρηση της θερμοκρασίας εντός του θαλάμου καπνού.  4. ΠΡΑΓΜΑΤΙΚΟ ΜΗΚΟΣ "L" ΤΟΥ ΝΕΦΕΛΟΜΕΤΡΟΥ 4.1. Γενικότητες 4.1.1. Σε ορισμένους τύπους νεφελομέτρων, τα αέρια μεταξύ της φωτεινής πηγής και του φωτοηλεκτρικού κυττάρου ή μεταξύ των διαφανών τμημάτων που προφυλάσσουν την πηγή και το φωτοηλεκτρικό κύτταρο, δεν έχουν μία σταθερή αδιαφάνεια. Σε τέτοιες περιπτώσεις,  το πραγματικό μήκος L είναι εκείνο μιας στήλης αερίου ομογενούς αδιαφανείας που οδηγεί στην ίδια απορρόφηση φωτός με αυτή που παρατηρείται όταν το αέριο κανονικά το νεφελόμετρο.  4.1.2. Το πραγματικό μήκος της διαδρομής των φωτεινών ακτίνων λαμβάνεται δια συγκρίσεως της αναγνώσεως N επί του νεφελόμετρου, που λειτουργεί κανονικά, με την ανάγνωση No που λαμβάνεται με τροποποιημένο νεφελόμετρο κατά τέτοιο τρόπο ώστε το αέριο  δοκιμής να πληροί ένα μήκος Lo καλά καθορισμένο.  4.1.3. Πρέπει να πραγματοποιηθούν συγκριστικές μετρήσεις που διαδέχονται η μία την άλλη ταχέως για να προσδιορισθεί η διόρθωση μετατοπίσεως του μηδενός.  4.2. Μέθοδος εκτιμήσεως του L 4.2.1 Τα αέρια δοκιμής πρέπει να είναι καυσαέρια σταθεράς αδιαφανείας ή αέρια απορροφώντα που έχουν πυκνότητα της ιδίας τάξεως μεγέθους με αυτή των καυσαερίων.  4.2.2. Προσδιορίζεται με ακρίβεια μία στήλη μήκους Lo του νεφελόμετρου που δύναται να πληρωθεί ομοιογενώς με αέρια δοκιμής και της οποίας οι βάσεις είναι αισθητά κάθετες προς την διεύρυνση των φωτεινών ακτίνων. Το μήκος αυτό Lo πρέπει να προσεγγίζει το  υποτιθέμενο για το νεφελόμετρο πραγματικό μήκος.  4.2.3. Πραγματοποιείται η μέτρηση της μέσης θερμοκρασίας των αερίων δοκιμής εντός του θαλάμου καπνού.  4.2.4. Αν κριθεί απαραίτητο, ένα δοχείο εξαπλώσεως ικανής χωρητικότητος για να αποσβέσει τις δονήσεις και συμπαγούς σχήματος πρέπει να ενσωματωθεί στο σύστημα σωληνώσεως δειγματοληψίας, όσο το δυνατόν πλησιέστερα προς το δειγματολήπτη. Είναι δυνατό  επίσης να εγκατασταθεί ένας ψύκτης. Η προσθήκη δοχείου εξαπλώσεως και του ψύκτη δεν πρέπει να διαταράξει ακαταλλήλως τη σύνθεση των καυσαερίων.  4.2.5. Η δοκιμή προσδιορισμού του πραγματικού μήκους συνίσταται στο να πραγματοποιείται διέλευση ενός δείγματος των αερίων δοκιμής εναλλάξ δια μέσου του νεφελόμετρου που λειτουργεί κανονικά και δια μέσου του ιδίου οργάνου τροποπoιημένου όπως  υποδεικνύεται στο σημείο 4.1.2.  4.2.5.1. Οι ενδείξεις που δίδονται υπό του νεφελόμετρου πρέπει να καταγραφούν κατά τρόπο συνεχή κατά τη δοκιμή με ένα καταγραφικό όργανο του οποίου ο χρόνος αποκρίσεως είναι το πολύ ίσος προς αυτόν του νεφελόμετρου.  4.2.5.2. Με το νεφελόμετρο σε κανονική λειτουργία, η αναγνώση της γραμμικής κλίμακος είναι N και της μέσης θερμοκρασίας των αερίων που εκφράζεται σε βαθμούς Κέλβιν είναι T.  4.2.5.3. Με γνωστό μήκος Lo το οποίο είναι πλήρες με το ίδιο αέριο δοκιμής, η αναγνώση της γραμμικής κλίμακος είναι No και της μέσης θερμοκρασίας των αερίων που εκφράζεται σε βαθμούς Κέλβιν είναι To.  4.2.6. Το πραγματικό μήκος είναι:  L =Lo 4.2.7. Η δοκιμή πρέπει να επαναληφθεί με τέσσερα τουλάχιστον αέρια δοκιμής τα οποία οδηγούν σε ενδείξεις κατανεμημένες κανονικά επί της γραμμικής κλίμακος από 20 έως 80.  4.2.8. Το πραγματικό μήκος L του νεφελόμετρου είναι ο μέσος αριθμητικός όρος των εξευρισκομένων πραγματικών μηκών ως τούτο αναφέρεται στο σημείο 4.2.6. με καθένα από τα αέρια δοκιμής.       ΠΑΡΑΡΤΗΜΑ VIII   ΕΓΚΑΤΑΣΤΑΣΗ ΚΑΙ ΧΡΗΣΙΜΟΠΟΙΗΣΗ ΤΟΥ ΝΕΦΕΛΟΜΕΤΡΟΥ  1. ΠΕΔΙΟ ΕΦΑΡΜΟΓΗΣ Το παρόν παράρτημα προσδιορίζει την εγκατάσταση και τη χρησιμοποίηση των νεφελομέτρων που προορίζονται να χρησιμοποιηθούν στις περιγραφόμενες στα παραρτήματα III και IV δοκιμές.  2. ΔΕΙΓΜΑΤΟΛΗΠΤΙΚΟ ΝΕΦΕΛΟΜΕΤΡΟ 2.1. Εγκατάσταση για τις δοκιμές σε σταθεροποιημένους ρυθμούς λειτουργίας 2.1.1. Ο λόγος της επιφανείας της διατομής του δειγματολήπτου προς αυτή του σωλήνα εξατμίσεως πρέπει να είναι τουλάχιστον 0,05. Η μετρουμένη πίεση αντισταθμίσεως στο σωλήνα εξατμίσεως στην είσοδο του δειγματολήπτου δεν πρέπει να υπερβαίνει τα 735 Pa.  2.1.2. Ο δειγματολήπτης είναι ένας σωλήνας που έχει ένα άκρο ανοικτό προς τα εμπρός εντός του άξονος του σωλήνα εξατμίσεως ή της ενδεχομένως απαραιτήτου επιμηκύνσεως. Πρέπει να ευρίσκεται εντός μιας τομής όπου η κατανομή του καπνού είναι περίπου  ομοιογενής. Για να πραγματοποιηθεί η συνθήκη αυτή, ο δειγματολήπτης πρέπει να τοποθετηθεί όσο το δυνατόν πλησιέστερα προς το στάδιο εξόδου του σωλήνα εξατμίσεως ή, αν είναι απαραίτητο, επί ενός επιμηκυντικού σωλήνα κατά τέτοιο τρόπο ώστε, όταν D είναι η  διάμετρος του σωλήνα εξατμίσεως στην έξοδο, το άκρο του δειγματολήπτου να κείται επί ενός ευθυγράμμου τμήματος που έχει μήκος τουλάχιστον 6 D πριν από το σημείο της δειγματοληψίας και τουλάχιστον 3 D μετά από το σημείο τούτο. Αν χρησιμοποιείται ένας  επιμηκυντικός σωλήνας, πρέπει να αποφευχθούν οι είσοδοι αέρος στην ένωση.  2.1.3. Η πίεση εντός του σωλήνα εξατμίσεως και οι χαρακτηριστικές πτώσεις πιέσεως στη σωλήνωση δειγματοληψίας πρέπει να είναι τέτοιες, ώστε ο δειγματολήπτης να συλλέγει ένα δείγμα αισθητά ισοδύναμο αυτού που θα επιτυγχάνετο δια ισοκινητικής  δειγματοληψίας.  2.1.4. Αν είναι απαραίτητο, ένα δοχείο εξαπλώσεως συμπαγούς σχήματος και χωρητικότητος ικανής για την απόσβεση των δονήσεων δύναται να ενσωματωθεί στη σωλήνωση δειγματοληψίας όσο το δυνατό πλησιέστερα προς τον δειγματολήπτη. Είναι δυνατό επίσης να  εγκατασταθεί ένας ψύκτης. Η προσθήκη του δοχείου εξαπλώσεως και του ψύκτου δεν πρέπει να διαταράσσει κατά τρόπο μη δέοντα τη σύνθεση των καυσαερίων.  2.1.5. Μία στραγγαλιστική βαλβίδα ή ένα άλλο μέσο αυξήσεως της πιέσεως της δειγματοληψίας, δύναται να τοποθετηθεί εντός του σωλήνα εξατμίσεως σε απόσταση τουλάχιστον 3 D μετά από τον δειγματολήπτη.  2.1.6. Οι σωληνώσεις μεταξύ του δειγματολήπτου, της διατάξεως ψύξεως, του δοχείου εξαπλώσεως (αν είναι απαραίτητο) και του νεφελόμετρου πρέπει να είναι κατά το δυνατό βραχύτερες, πληρούσες πάντως τις απαιτήσεις πιέσεως και θερμοκρασίας που προβλέπονται  στα σημεία 3.8 και 3.9 του παραρτήματος VII. Η σωλήνωση πρέπει να παρουσιάζει μία ανοδική κλίση από το σημείο δειγματοληψίας μέχρι του νεφελόμετρου πρέπει δε να αποφεύγονται οι οξείες γωνίες όπου δύναται να συσσωρευθεί η αιθάλη. Μία βαλβίς "by-pass" θα  πρέπει να προβλέπεται πριν από τον δειγματολήπτη αν δεν είναι ενσωματωμένη στο νεφελόμετρο.  2.1.7. Κατά τη διάρκεια της δοκιμής πρέπει να διαπιστωθεί ότι έχουν τηρηθεί οι προδιαγραφές του σημείου 3.8 του παραρτήματος VII, οι σχετικές με την πίεση, και αυτές του σημείου 3.9 του αναφερομένου παραρτήματος, οι σχετικές με τη θερμοκρασία στο θάλαμο  μετρήσεως.  2.2. Εγκατάσταση για τις δοκιμές σε ελευθέρα επιτάχυνση 2.2.1. Ο λόγος της επιφανείας της διατομής του δειγματολήπτου προς αυτή του σωλήνα εξατμίσεως πρέπει να είναι τουλάχιστον 0,05. Η πίεση αντισταθμίσεως στο σωλήνα εξατμίσεως στην είσοδο του δειγματολήπτου δεν πρέπει να υπερβαίνει τα 735 Pa.  2.2.2. Ο δειγματολήπτης είναι ένας σωλήνας που έχει ένα άκρο ανοικτό προς τα εμπρός εντός του άξονος του σωλήνα εξατμίσεως ή της ενδεχομένως απαραίτητης επιμηκύνσεως. Πρέπει να ευρίσκεται εντός μιας τομής όπου η κατανομή του καπνού είναι περίπου  ομοιογενής. Για να πραγματοποιηθεί ο όρος αυτός, ο δειγματολήπτης πρέπει να τοποθετηθεί κατά το πλέον δυνατόν προς την έξοδο του σωλήνα εξατμίσεως, ή, αν είναι απαραίτητο, επί ενός επιμηκυντικού σωλήνα κατά τέτοιο τρόπο ώστε, όταν D είναι η διάμετρος  του σωλήνα εξατμίσεως στην έξοδο, το άκρο του δειγματολήπτου να κείται επί ενός ευθυγράμμου τμήματος που έχει μήκος τουλάχιστον 6 D πριν από το σημείο της δειγματοληψίας και τουλάχιστον 3 D μετά από το σημείο αυτό. Αν χρησιμοποιείται επιμηκυντικός  σωλήνας, οι είσοδοι αέρος στην ένωση πρέπει ν' αποφευχθούν.  2.2.3. Το σύστημα δειγματοληψίας πρέπει να είναι τέτοιο ώστε, σε όλες τις ταχύτητες του κινητήρα, η πίεση του δείγματος στο νεφελόμετρο να είναι εντός των ορίων που εξειδικεύονται στο σημείο 3.8.2 του παραρτήματος VII. Τούτο δύναται να ελεγχθεί  σημειουμένης της πιέσεως του δείγματος σε κατάσταση ρελαντί και σε μεγίστη ταχύτητα άνευ φορτίου. Αναλόγως προς τα χαρακτηριστικά του νεφελόμετρου, ο έλεγχος της πιέσεως του δείγματος δύναται να επιτευχθεί δια μιας σταθεράς στενώσεως ή δια μιας  στραγγαλιστικής βαλβίδος στο σωλήνα εξατμίσεως ή στον επιμηκυντικό σωλήνα. Ανεξαρτήτως της χρησιμοποιουμένης μεθόδου, η μετουμένη πίεση αντισταθμίσεως στο σωλήνα εξατμίσεως στην είσοδο του δειγματολήπτου δεν πρέπει να υπερβαίνει τα 735 Pa.  2.2.4. Οι σωλήνες συνδέσεως στο νεφελόμετρο πρέπει να είναι κατά το δυνατόν βραχύτεροι. Ο σωλήνας πρέπει να παρουσιάζει μία ανοδική κλίση από το σημείο δειγματοληψίας μέχρι του νεφελόμετρου και πρέπει να αποφεύγεται κάθε οξεία γωνία όπου δύναται να  συσσωρευθεί η αιθάλη. Μία βαλβίδα "by-pass" δύναται να προβλεφθεί έμπροσθεν του νεφελόμετρου για να το απομονώνει από την ροή των καυσαερίων, εκτός της περιπτώσεως κατά την οποία διενεργείται μέτρηση.  3. ΝΕΦΕΛΟΜΕΤΡΟ ΟΛΙΚΗΣ ΡΟΗΣ Οι μόνες γενικές επιφυλάξεις που πρέπει να ληφθούν για τις δοκιμές σε σταθεροποιημένους ρυθμούς λειτουργίας και σε ελεύθερη επιτάχυνση είναι οι ακόλουθες:  3.1. Οι συνδέσεις των σωλήνων μεταξύ του σωλήνα εξατμίσεως και του νεφελόμετρου δεν πρέπει να επιτρέπουν την είσοδο του εξωτερικού αέρος.  3.2. Οι σωλήνες συνδέσεως με το νεφελόμετρο πρέπει να είναι κατά το δυνατό βραχύτεροι, όπως προβλέπεται για τα δειγματοληπτικά νεφελόμετρα. Το σύστημα σωληνώσεων πρέπει να παρουσιάζει μία ανοδική κλίση από τη σωλήνωση εξατμίσεως μέχρι του νεφελόμετρου,  και πρέπει να αποφεύγεται κάθε οξεία γωνία όπου δύναται να συσσωρευθεί αιθάλη. Μία βαλβίς "by-pass" δύναται να έχει προβλεφθεί έμπροσθεν του νεφελόμετρου για να το απομονώνει από τη ροή των καυσαερίων, εκτός της περιπτώσεως κατά την οποία διενεργείται  μέτρηση.  3.3. Ένα σύστημα ψύξεως πριν από το νεφελόμετρο δύναται επίσης να είναι αναγκαίο.       ΠΑΡΑΡΤΗΜΑ IX   ΠΑΡΑΔΕΙΓΜΑ ΣΧΗΜΑΤΟΣ ΤΟΥ ΣΥΜΒΟΛΟΥ ΤΗΣ ΔΙΟΡΘΩΜΕΝΗΣ ΤΙΜΗΣ ΤΟΥ ΣΥΝΤΕΛΕΣΤΟΥ ΑΠΟΡΡΟΦΗΣΕΩΣ  Ελάχιστες διαστάσεις του b = 5,6 mm Το ανωτέρω σύμβολο δεικνύει ότι η διορθωμένη τιμή του συντελεστού απορροφήσεως είναι 1,30 m 1      ΠΑΡΑΡΤΗΜΑ X  Ένδειξη της διοικήσεως  ΠΑΡΑΡΤΗΜΑ ΣΤΟ ΔΕΛΤΙΟ ΕΓΚΡΙΣΕΩΣ ΕΟΚ ΟΣΟΝ ΑΦΟΡΑ ΣΤΙΣ ΕΚΠΟΜΠΕΣ ΜΟΛΥΝΟΝΤΩΝ ΑΕΡΙΩΝ ΥΠΟ ΤΩΝ ΠΕΤΡΕΛΑΙΟΚΙΝΗΤΗΡΩΝ  (Άρθρο 4 παράγραφος 2 και άρθρο 10 της Οδηγίας 74/150/ΕΟΚ του Συμβουλίου της 4ης Μαρτίου 1974 περί προσεγγίσεως των νομοθεσιών των Κρατών Μελών των  αναφερομένων στην έγκριση των γεωργικών ή δασικών ελκυστήρων με τροχούς) Αριθμός εγκρίσεως ΕΟΚ του τύπου ελκυστήρα(1) ...  Αριθμός καταχωρήσεως(1) ...  1. Σήμα (εταιρική επωνυμία) ...  2. Τύπος και εμπορική επωνυμία ...  3. Ονοματεπώνυμο και διεύθυνση του κατασκευαστού ...  4. Ονοματεπώνυμο και διεύθυνση του ενδεχομένου εντολοδόχου ...  5. Τιμές των εκπομπών 5.1. Σε σταθεροποιημένους ρυθμούς λειτουργίας  "" ID="1">1. ...> ID="2">...> ID="3">...> ID="4">..."> ID="1">2. ...> ID="2">...> ID="3">...> ID="4">..."> ID="1">3. ...> ID="2">...> ID="3">...> ID="4">..."> ID="1">4. ...> ID="2">...> ID="3">...> ID="4">..."> ID="1">5. ...> ID="2">...>  ID="3">...> ID="4">..."> ID="1">6. ...> ID="2">...> ID="3">...> ID="4">..."> 5.2. Σε ελευθέρα επιτάχυνση 5.2.1. Μετρηθείσα τιμή της απορροφήσεως ... m 1 5.2.2. Διορθωθείσα τιμή της απορροφήσεως ... m 1 6. Σήμα και τύπος του νεφελόμετρου ...  7. Κινητήρας παρουσιασθείς στις δοκιμές εγκρίσεως την ...  8. Τεχνική υπηρεσία επιφορτισμένη με τις δοκιμές εγκρίσεως ...  ...  9. Ημερομηνία πρακτικού που εχορηγήθη από την υπηρεσία αυτή ...  10. Αριθμός του πρακτικού που εχορηγήθη από την υπηρεσία αυτή ...  11. Η έγκριση όσον αφορά στον περιορισμό των εκπομπών μολυνόντων αερίων προερχομένων από τον κινητήρα εχορηγήθη/απερρίφθη(1) ...  12. Θέση του συμβόλου της διορθωθείσης τιμής του συντελεστού απορροφήσεως ...  ...  13. Τόπος ...  14. Ημερομηνία ...  15. Υπογραφή ...  16. Προσαρτώνται τα ακόλουθα έγγραφα τα οποία φέρουν τον αριθμό εγκρίσεως ΕΟΚ ή καταχωρήσεως ως ανωτέρω:  1 υπόδειγμα του παραρτήματος II, δεόντως συμπεπληρωμένο και συνοδευόμενο από τα αναφερόμενα σχήματα και σχέδια ... φωτογραφία(ες) του κινητήρα.    (1) Διαγράψατε την περιττή ένδειξη.